Pansion Mustafe Alendera sada na solarnoj energiji\nProjekat „Solarna energija kao budućnost održivog razvoja“ je podržan od strane Američke agencije za međunarodni razvoj (USAID) a implementira ga Partner mikrokreditna fondacija. Projekat za cilj ima povećanje korištenja solarnih kolektora kao i drugih alternativnih izvora energije u BiH. Ukupna vrijednost projekta je oko 1.250.000,00 USD i finansira se od strane USAID-a pri čemu je učešće Partnera oko 220.000 USD.\nNakon uspješno završene besplatne teoretske i praktične obuke za izradu i postavljanje solarnih sistema za 20 firmi iz BiH, i nakon dodjele novčanih sredstava za pokretanje proizvodnje solarnih kolektora, Partner MKF je počeo sa plasiranjem kreditnih sredstava za instaliranje solarnih sistema u domaćinstvima i poslovnim objektima.\nU februaru je odobren prvi kredit za instalaciju solarnog sistema za toplu vodu. Kredit je odobren Mustafi Alenderu iz Mostara, koji je iskoristio povoljna kreditna sredstva u Partneru, da na svoj novoizgrađeni objekat instalira solarni sistem za zagrijavanje vode. Klijent je vlasnik pansiona što je vrsta biznisa koja zahtjeva veću potrošnju tople vode. Ugradnjom i korištenjem solarnih kolektora, gospodin Mustafa će ostvariti izuzetnu finansijsku uštedu te pozitivno uticati na okruženje.\nOd firme „LED“ d.o.o. iz Mostara, koja je takođe učesnica u projektu „Solarna energija kao budućnost održivog razvoja“, izvršena je nabavka solarnog sistema koji će biti instaliran na pansion gospodina Mustafe Alendera. Firma „LED“ d.o.o. iz Mostara se bavi proizvodnjom, prodajom, montažom i servisiranjem rashladnih sistema, klima uređaja kao i sistema za ventilaciju. Firma se javila za učešće u projekat zbog mogućnosti proširenja djelatnosti na proizvodnju solarnih kolektora.\nImplementacijom ovog projekta Partner MKF promoviše vrijednost domaće proizvodnje i potiče korištenje obnovljivih izvora energije u BiH.\nPartner mikrokreditna fondacija je za sve zainteresirane klijente obezbijedila i savjetodavnu pomoć. Savjetodavna pomoć se odnosi na pružanje savjeta tehničkih saradnika i izradu jednostavnih i besplatnih termovizijskih izvještaja za stambeni ili poslovni objekat klijenta.


Tag: plata, prosek\nProsečna zarada bez poreza i doprinosa za april ove godine iznosila je 64.948 dinara i u poređenju sa aprilom prošle godine nominalno je veća 10,2 odsto, odnosno 7,2 odsto realno, saopštio je Republički zavod za statistiku.\nMedijalna neto zarada za april 2021. godine iznosila je 49.230 dinara, što znači da je 50 odsto zaposlenih ostvarilo zaradu do tog iznosa. A gde je tu naš region?\nProsečna aprilska zarada u Užicu iznosila je 61.403 dinara, dok su Čačani u proseku primili 56.135 dinara.\nKosjerci su u aprilu u proseku primili po 58.336 dinara, a Pribojci 52.547. Zlatiborci iIvanjičani imaju najmanja primanja. Prosečna zarada u aprilu u Čajetini iznosila je 49.854 dinara, a u Ivanjici 46.743 dinara. Najveće prosečne zarade u Moravičkom okrugu imaju stanovnici Gornjeg Milanovca 60.037 dinara, a potom Lučanci 59.858\nProsečna zarada u Kraljevu je 55.410dinara. Najveće zarade u Srbiji imajustanovnici Vračara i Novog Beograda. Na Vračaru je prosečna zarada iznosila 106.987 dinara, a na Novom Beogradu dve hiljade dinara manje.\nIZVRŠITELJ 05/07/2021 u 08:28 Odgovorite\nOva statistika nije tačna,tokom dana zaradim ovu platu\nMilun 05/07/2021 u 09:00 Odgovorite\nOvo je zaradim za sat vremena\nSloboda Cacak 05/07/2021 u 16:59 Odgovorite\nMeni ovoliko izgori dok sam napisala komentar.\nPara ko šume 05/07/2021 u 19:14 Odgovorite\nKroz jednu sudsku presudu,zaradim 20-tak prosečnih plata+ sića od plate


Hotel Nais, Niš, Srbija\nAdresa: Auto-put Niš – Beograd\nTelefon +381 18 424 44 44\nTelefon +381 66 86 111 33\n227km od Beograda\n12km od centralnog trga grada Niš\n8km od niškog aerodroma „Konstantin Veliki“\n11km od glavne autobuske i železničke stanice\nHotel Nais raspolaže sa ukupno 89 smeštajnih jedinica, od toga 53 trokrevetne sobe, 27 dvokrevetnih soba standard i komfort tipa, 6 Business i 3 Luxury apartmana. Ukupan smeštajni kapacitet je 230 osoba.\nNajmanja konferencijska sala Hotela Nais je smeštajnog kapaciteta za 10 do 30 osoba, pogodna za manje sastanke i prezentacije uz privatnost i komfor. Druga po veličini je sala Konstantin sa smeštajnim kapacitetom preko 250 mesta, dok je najveća po veličini konferencijska sala Jelena, kapaciteta za 300 do 350 osoba, koja ima mogućnost podele na Jelenu I i II. U tom slučaju svaka od sala je smeštajnog kapaciteta za 150 do 170 osoba. Svaka od sala je zvučno izolovana, te je moguće održati više različitih događaja istovremeno, uz korišćenje najsavremenije multimedijalne tehnike.\nU okviru Hotela Nais se pored soba, apartmana, konferencijskih i banketnih sala, nalazi restoran sa terasom, javni toaleti, prodavnica i menjačnica.\nGodišnji kongres reumatologa Srbije i Udruženja obolelih od Reumatskih bolesti Srbije, u organizaciji turitičke agencije Mondorama, 22. septembar 2019. Takmičenje u radu lovačkih pasa – Mediteranski, Svetski kup, Sveti Hubert i šampionat za bretone i nemačke ptičare, 21-29 oktobar 2019.\n21.809614 (Dužine / Longitude)\n43.383944 (Širine / Latitude)\nFudbalski Savez Srbije,


Sporazum je potpisan u Vladi Kosova u prisustvu specijalnog predstavnika američkog predsjednika za dijalog Kosova i Srbije Ričarda Grenella, predsjednika Kosova Hashima Thacija i predsjednice Skupštine Kosova Vjose Osmani.\nGrenell je na zajedničkoj konferenciji za novinare sa Hotijem i Boehlerom, naglasio da će ekonomski razvoj i stvaranje radnih mjesta promijeniti i politički pejzaž u regionu. Izrazio je zadovoljstvo pripremljenošću kosovske strane za današnji sastanak, naglasivši da će svako ministarstvo imati ekipu za saradnju sa američkim timovima.\n„Ono što ovaj sporazum znači za narod Kosova su radna mjesta sa dobrim platama. Nadamo se da će ekonomski razvoj, otvaranje novih radnih mjesta povećati realnu energiju koja se stvara ekonomskim razvojem i promijeniti politički pejzaž regiona”, rekao je Grenell.\nGrenell je najavio da će narednog mjeseca doći druga ekipa koja će uraditi studiju izvodljivosti. Naglasio je da će od sporazuma koristi imati Kosovo, ako ga ima i Srbija, odgovarajući tako na kritike koje su se na Kosovu čule u vezi dijela sporazuma o podjeli vode iz jezera Gazivode između Kosova i Srbije.\nPremijer Hoti je kazao da se na sastanku na široko razgovaralo o svim tačkama sporazuma. On je naveo da prisustvo američke delegacije govori o odlučnosti predsjednika Donalda Trumpa da se primijeni sporazum koji se ocjenjuje istorijskim i vodi ka konačnom sporazumu dvije zemlje.\n„Stvoren je novi ekonomski zamah na Kosovu i u regionu, i zajedno sa tim zamahom vjerujem da ćemo ići naprijed u dijelu normalizacije političkih odnosa. Ovaj sporazum koji smo postigli stvoriće hiljade novih radnih mjesta. To će transformisati Kosovo i region“, rekao je Hoti.\n“Ovdje su predstavnici šest državnih agencija. Ovdje smo da potpišemo sporazum o investranju na Kosovu i da podržimo naše prijatelje”, kazao je Boehler. Istakao je da će se investirati 100 miliona dolara u dogovorene projekte izgradnje železničkog i drumskog saobraćaja, gasovoda, projekte razvoja malih biznisa na Kosovu.\nU američkoj delegaciji su i zamjenica administratora američke Agencije za međunarodni razvoj (USAID) Bonnie Glick, predsjednica izvozno-uvozne banke Sjedinjenih Američkih Država (EKSIM) Kimberly Reed i drugi visoki američki zvaničnici iz Odjeljenja za energetiku i trgovinu.\nNakon potpisivanja sporazuma predsjednik Kosova Hashim Tachi je uručio Grenellu orden “Predsjednička medalja za zasluge”, koji mu je dodijelio prošle nedjelje kada je dodijelio i najviši državni orden “Orden slobode” predsjedniku Sjedinjenih Američkih Država Donaldu Trumpu u znak zahvalnosti za njegov doprinos slobodi Kosova, jačanju mira i stabilnosti u regionu.\nU Vašingtonu u prisutsvu predsednika SAD-a Donalda Trumpa, Kosovo i Srbija su 4. septembra potpisali sporazum o normalizaciji ekonomskih odnosa.\nAmerička delegacija će u periodu od 20. do 25. septembra pored Kosova, posjetiti i Srbiju, radi unapređenja ekonomske saradnje i razvoja, saopšteno je iz DFC-a.\nDelegacija će održati sastanke sa visokim vladinim zvaničnicima i liderima privatnog sektora. Tokom posjete delegacija ce procijeniti mogućnosti za proširenje investicija u regionu radi unapređenja stabilnosti i ekonomske saradnje.


Fond finansira zdravstvene usluge za sve građane i dok traje vanredna situacija - Citaj Filter\nFond finansira zdravstvene usluge za sve građane i dok traje vanredna situacija\nFond zdravstvenog osiguranja Republike Srpske nastavlja da finansira zdravstvene usluge za sve građane u javnim zdravstvenim ustanovama i dok traje vanredna situacija, bez ovjeravanja zdravstvene knjižice, objavljeno je na zavničnoj Internet stranici Fonda.\nKako se navodi u saopštenju, finansiranje zdravstvenih usluga za sve građane trajaće sve do okončanja vanredne situacije u Srpskoj, a nakon toga, Fond će nastaviti da finansira zdravstvene usluge za osigurana lica u svim zdravstvenim ustanovama koje imaju ugovor sa Fondom.\n„Međutim, apelujemo na građane u cilju smanjenja gužvi i sprečavanja okupljanja većeg broja ljudi na jednom mjestu da ne moraju odmah po ukidanju vanredne situacije da dolaze u poslovice Fonda kako bi ovjerili zdravstvene knjižice. Ovo je prilika da podsjetimo građane da se zdravstvena knjižica ovjerava po potrebi, dakle ne mora svakog mjeseca, jer prava iz zdravstvenog osiguranja postoje u kontinuinetu nezavisno od redovne ovjere zdravstvenih knjižica“, istaknuto je u objavi.\nU objavi se navodi da mnoge zdravstvene ustanove imaju tehničku mogućnost da uvidom u poslovni sistem Fonda provjere da li se osiguraniku u kontinuitetu uplaćuju doprinosi, u slučaju da se desi da osiguranik kod sebe nema zdravstvenu knjižicu.\nTakođe, svaki osiguranik na internet stranici FZO RS može provjeriti da li se za njega redovno uplaćuju doprinosi za zdravstveno osiguranje.\nPrethodna OD JUTROS NOVE CIJENE NA PUMPAMA: Gorivo u BiH skuplje i do 20 feninga\nSledeća Brucoše čeka 4.016 indeksa


Centar za orijentaciju društva – COD u partnerstvu sa Nacionalnim demokratskim institutom – NDI je započeo realizaciju projekta „Pristupačni izbori“ podržanog od strane Ambasade Velike Britanije u Beogradu.\nOsobe sa invaliditetom imaju pravo da učestvuju u političkom i javnom životu što je i garantovano Konvencijom o pravima osoba sa invaliditetom koju je ratifikovala Republika Srbija. Član 29 kaže: “ … (i) Obezbediti da izborni postupak, izborna mesta i materijali budu odgovarajući, pristupačni i laki za razumevanje i korišćenje „.\nProjekat “ Pristupačni izbori “ je razvijen, od strane Centra za orijentaciju društva uz podršku NDI, da prati učešće osoba sa invaliditetom u izbornom procesu sa ciljem unapređenja dostupnosti ovog procesa i izjednačavanje mogućnosti za političko učešće.\nU cilju praćenja uticaja projekta i doprinosu ukupnom posmatranju izbora projekat će imati izborne posmatrače u dva grada, Novom Sadu i Beogradu i opštini Velika Plana.\nCOD planira da pozove sve zainteresovane organizacije osoba sa invaliditetom i organizacije civilnog društva da učestvuju u praćenju pristupačnosti izbora putem COD info sistema, popunjavanjem on-line upitnika, ali takođe COD je otvoren za saradnju i sugestije od strane drugih sličnih inicijativa civilnog društva.\nNa kraju, projektni tim će pripremiti holistički monitoring izveštaj koji će obuhvatiti individualna iskustva osoba sa invaliditetom na predstojećim izborima, medijski pregled pristupačnosti informacija i komunikacija, kao i zakonskih propisa u oblasti političke participacije osoba sa invaliditetom.


Preradović: “Tragikomedija” šta radi vlast nakon izveštaja o zlostavljanoj deci\nVesti Autor:N1 Beograd05. jul. 202109:36 > 10:3811 komentara\nNovinar NIN-a Zoran Preradović ocenio je da je “tragikomedija” ono što ministarka za rad Darija Kisić Tepavčević radi nakon objavljivanja izveštaja “Zaboravljena deca Srbije”.\nMinistarka obilazi domove za decu, ali i dalje tvrdi – pojedini navodi preterani\n04. jul. 2021 13\n04. jul. 2021 57\n04. jul. 2021 174\n“Sad ona ide sa kamerama i mi dobijamo našminkanu, lažnu sliku tih institucija”, rekao je on u emisiji Novi dan na N1, govoreći o ministarkinim obilascima ustanova za decu i mlade.\nIzveštaj o kršenju prava i nehumanom postupanju sa decom sa smetnjama u razvoju i invaliditetom, koja su zbrinuta u socijalnim ustanovama u Srbiji, objavila je Inicijativa za prava osoba sa mentalnim invaliditetom prošle sedmice.\nOd tada je Kisić Tepavčević posetila nekoliko ustanova za decu, a Preradović kaže da bi bilo logično da ministarka poseti ustanove koje su pomenute u izveštaju.\nDodao je i da se nadležni “nakon gotovo decenijske vlasti” pozivaju na ono što je ostalo iza prethodne vlasti da bi opravdali postojeće stanje.\n“Dovoljno je to dug period da su neke stvari mogle da se srede”, rekao je on.\nAutentično tumačenje – pritisak bankarskog lobija\nPreradović ocenjuje da pokušaj da se “progura” autentično tumačenje tri zakona predstavlja “strašan pritisak bankarskog lobija, koji želi da ono što je već nezakonito naplatio od građana ponovo naplati”.\nTroje poslanika Srpske napredne stranke podneli su inicijative za donošenje autentičnog tumačenja odredbi zakona o zaštiti potrošača, o zaštiti korisnika finansijskih usluga i o obligacionim odnosima.\nKako su upozorili advokati, zbog ovih autentičnih tumačenja bi na hiljade građana izgubilo postupke pred sudom protiv banaka koje su im neosnovano naplaćivale troškova obrade kredita.\nPovodom izjave poslanika SNS Vladimira Đukanovića da je razgovarao sa predsednikom Srbije Aleksandrom Vučićem oko povlačenja ovih inicijativa, Preradović naziva Đukanovića “specijalcem” za sve “od krovova i baklji do toga da će da prekraja Zakon o obligacionim odnosima”.\n“Pa inicijativa ne bi bila podneta da Vučić nije dao”, rekao je Preradović.\nNe verujem da ćemo saznati ko su izgrednici sa izložbe “Duša Srebrenice”\nNovinar NIN-a smatra da se nikada neće saznati ko su ljudi koji su skandirali Ratku Mladiću uoči otvaranja izložbe fotografija “Duša Srebrenice” u Beogradu.\nSmatra da politika vlasti prema događajima 1990-ih uključuje “pranje” biografija i “parapolitičke organizacije koje su podržavane od režima”.\nZa podržavanje politike ratnih zločina kaže da je “cenzusno isplativo” i pita šta bi se desilo kad bi uoči prolećnih izbora Vučić rekao da su tvorci paravojnih formacija Jovica Stanišić i Franko Simatović, nedavno osuđeni u Hagu na po 12 godina zatvora u ponovljenom prvostepenom postupku.\n“Ja mislim da bi njegov rejting bio ozbiljno poljuljan”, rekao je Preradović.\nOpozicija treba ponovo da bojkotuje izbore\nPreradović smatra da nema vremena za postizanje bilo kakvog dogovora, a posebno ne o propravljanju izbornih uslova, u međustranačkom dijalogu vlasti i opozicije.\n“Ne vidim entuzijazam kod evropskih posrednika, to je trebalo da ide brže. Nekoliko zum sastanaka neće popraviti stvari”, rekao je on.\nDodao je da bi njegov savet opoziciji bio da ponovo ne izlazi na izbore, “zato što je to dodatni pritisak na ovu vlast”.\nUkoliko se izlazi na izbore, kaže da je najvažnije razdvojiti beogradske od parlamentarnih, jer ako se održavaju istovremeno “opozicija nema šanse”.\n“Jedino mesto gde mogu da dobiju izbore je Beograd”, smatra Preradović i dodaje da bi to bio “početak kraja ovog režima”.\nPrema njegovim rečima, opozicija bi trebalo da stane iza jednog kandidata.\nKaže da bi dobra kandidatkinja mogla da bude potpredsednica Stranke slobode i pravde Marinika Tepić, ali da iza nje osim partije treba da stane i kritički nastrojena javnost.\n“Šta god iznosila Marinika Tepić, ako vi imate zgažene institucije, vi ćete lako potrti to kroz skupštinu i kroz pravosudni sistem”, rekao je Preradović o aferama koje je u javnost iznela Tepić.\n“Na koncu, ako nema ničeg drugog, onda je tu bezobrazluk predsednika koji će na slučaj Krušik reći – ‘pa šta’”, dodao je.\nmeđustranački dijalogobrada kreditaSkupština SrbijeSrebrenicazlostavljanje deceZoran Preradović\npre 60 min 48


Vodoinstalater Jajinci - vodoinstalateri za hitne intervencije 0-24h, preporuka, povoljno, cena\nVodoinstalater - vodoinstalaterske usluge JajInci\nKako u toku radnog vremena servisa, tako isto i tokom noći, odnosno za vreme praznika ili u dane vikenda može biti angažovan svaki vodoinstalater - vodoinstalaterske usluge Jajinci, jer po pozivu građana mogu da budu izvršene i hitne intervencije. Naravno da će se majstori potruditi na teren da izađu što je moguće pre, te da klijentima pomognu da nastali problem sa uspehom reše.\nProcedura mora neizostavno da bude ispoštovana, jer je vrlo važno da majstori budu upoznati kako sa stanjem vodovodnog ili kanalizacionog sistema, odnosno kupatila ili kuhinje, tako isto i sa zahtevima klijenata. U skladu sa time će vodoinstalater - vodoinstalaterske usluge Jajinci pripremiti ponudu, te informisati vlasnike prostora o svim detaljima vezano ne samo za cenu same usluge, nego i za rok završetka radova. Dogovoriće se tom prilikom oni i o svim detaljima, a moramo napomenuti da ovi majstori mogu izvršiti apsolutno sve vodoinstalaterske usluge kojje klijent bude zahtevao.\nPrimarno pod tim mislimo da mogu postaviti vodovodnu instalaciju u određenom objektu, ali i izvršiti sve neophodne popravke na ventilima, bojlerima i lavaboima, odnosno baterijama i ostalim kupatilskim i kuhinjskim elementima.\nUkoliko klijent odluči da u određenom prostoru renovira kupatilo, može biti siguran da će vodoinstalater - vodoinstalaterske usluge Jajinci izvršiti tom prilikom sve što je potrebno. Uopšteno rečeno, majstori zaposleni u specijalizovanim vodoinstalaterskih servisa, a koji se u tom delu Voždovca nalaze će se pobrinuti da pripremi teren za postavljanje novih pločica, ali i da uklone, odnosno demontiraju stare sanitarije, te da kasnije postave nove, kao i galanteriju, kao i da sve neophodne popravke u tom kupatilu izvrše.\nKad god to bude bilo potrebno, mogu i da se pobrinu za odgušenje kanalizacije, što će izvršiti i ručno i mašinski, a što zavisi od slučaja do slučaja. Ponudom ovih servisa je obuhvaćena i usluga snimanja kanalizacionog sistema mikro kamerama, ali i čišćenje, kao i dezinfekcija septičkih jama i šahti, te separatora i industrijska čišćenja.\nNaravno da izuzev u stanovima, odnosno u stambenim zgradama ili privatnim kućama, vodoinstalater - vodoinstalaterske usluge Jajinci će se pobrinuti i da sve zahteve klijenata ispoštuju u bilo kom drugom objektu, kako u okviru kafića, hotela ili restorana, tako isto i u svakoj medicinskoj ustanovi, te u fabrici ili u poslovnom ili prostoru bilo koje druge namene.


Obnovljivi izvori energije | Naša AIK Banka\nInvestiranje u zelene projekte\nRealni i sigurni prihodi.\nKreditiranje mamenjeno novoosnovanim preduzećima koja su formirana radi realizacije određenog projekta.\nO finansiranju projekata\nNaša AIK Banka finansira izgradnju postrojenja i objekata za proizvodnju struje korišćenjem obnovljivih izvora energije. Namena postrojenja je priključenje na elektrodistributivnu mrežu u cilju prodaje električne energije, a u skladu sa važećim Zakonom o energetici i posebnim uredbama:\nUredba o merama podsticaja za proizvodnju električne energije korišćenjem obnovljivih izvora energije i kombinovanom proizvodnjom električne i toplotne energije;\nUredba o uslovima za sticanje statusa povlašćenog proizvođača električne energije i kriterijumima za ocenu ispunjenosti tih uslova;\nKo može podneti zahtev za finansiranje?\nZa kredit za izgradnju postrojenja za proizvodnju električne energije korišćenjem obnovljivih izvora mogu aplicirati novoosnovana preduzeća, formirana u ciju realizacije projekata posebne namene (Special Purpose Company – SPC). Osnivači preduzeća mogu biti pravna i fizička lica, a uslov je da je preduzeće u skladu sa Zakonom o planiranju i izgradnji steklo pravo učesnika u izgradnji objekta. U izuzetnim slučajevima, zahtev za kredit mogu podneti i firme sa dokazanim iskustvom u ovoj oblasti.\nUčesnici u realizaciji kredita\nSpecial purpose company (SPC): novoosnovano pravno lice ili preduzeće / klijent banke (Klijent)\nKonsultant - supervizor: lice angažovano za vršenje usluga evaluacije projekta i nadzora izgradnje, ili firma koja potvrđuje izvedeno stanje na objektu i iznos privremenih situacija\nOsnovni kapital preduzeća-klijenta čini procenjena tržišna vrednost lokacije na osnovu potencijala gradnje (possible income approach), imovina, novac, prava, sva dokumenta vezana za projekat, a koja se unose i registruju kao osnivački kapital preduzeća. Učešće klijenta u projektu može biti u obliku vlasništva nad parcelom, prava na gradnju, investiranih sredstava u investiciono-tehničkoj dokumentaciji, plaćenih obaveza prema lokalnoj samoupravi, novca i dr. i ne može biti manje od 30% od ukupne vrednosti investicije.\nKonsultant-Supervizor projekta je firma koju određuje Banka, a čije troškove angažovanja snosi Klijent. Pre odobrenja kredita od strane Kreditnog odbora Banke, Klijent je u obavezi da na uvid dostavi Izveštaj – stručno mišljenje Konsultanta. Izveštaj treba da sadrži sledeće:\nMišljenje o pregledanoj tehničkoj dokumentaciji i pribavljenim dozvolama\nEvaluaciju plana realizacije projekta\nZainteresovan/a sam za Obnovljive izvore energije


ARHIVA - Američki sekretar za odbranu Lojd Ostin i ruski ministar odbrane Sergej Šojgu (Foto: AFP)\nAmerički sekretar za odbranu Lojd Ostin u petak je telefonom razgovarao sa ruskim ministrom odbrane Sergejom Šojguom, prvi put od 18. februara, nedelju prije početka rata u Ukrajini, saopšteno je iz Pentagona.\nWashington, Moskva —\nOstin je tokom razgovora zatražio hitan prekid vatre u Ukrajini i naglasio važnost održavanja linija komunikacije, naveo je u saopštenju portparol Džon Kirbi.\nNeimenovani američki zvaničnik rekao je da je razgovor, održan na Ostinov zahtjev, trajao oko sat, ali da nije riješio neka specifična pitanja ili doveo do direktnih promjena ruskih akcija u Ukrajini. Zvaničnik je razgovor opisao kao "profesionalan", prenosi agencija Reuters.\nRusko Ministarstvo odbrane saopštilo je da je razgovor održan "na inicijativu američke strane", prenijela je ruska novinska agencija TASS.\n"Razgovaralo se o pitanjima međunarodne bezbjednosti, uključujući i situaciju u Ukrajini", navelo je ministarstvo, a prenosi TASS.\nSjedinjene Države i Rusija su od početka invazije uspostavile direktan kanal komunikacije da bi se izbjegle pogrešne procjene i eskalacija u regionu.\nRiječ je o otvorenoj telefonskoj liniji "za izbegavanje potencijalnog sukoba", uspostavljenoj u bazi evropske komande, a pod nadzorom generala Toda Voltersa, koji predvodi sve američke snage na evropskom kontinentu.\nOstin je više puta pokušavao da razgovara sa Šojguom od početka invazije, ali su zvaničnici naveli da Moskva nije bila zainteresovana za razgovor, podsjeća Reuters. Ruski zvaničnici odbijali su i da razgovaraju sa načelnikom združenog Generalštaba američke vojske generalom Markom Milijem.\nSavetnik za nacionalnu bezbjednost Bijele kuće Džejk Saliven razgovarao je sa sekretarom ruskog Savjeta za bezbjednost Nikolojem Patruševim sredinom marta. Bijela kuća je tada saopštila da je Saliven ponovio "snažno i jasno protivljenje ruskoj invaziji na Ukrajinu, neopravdanoj i bez povoda".


Prodaja ulaznica za 17. izdanje Beogradskog festivala igre je obustavljena! Razlog – naravno – pandemija Korona virusa i restrikcije u okupljanjima koje je nametnula Vlada Srbije.\nKako će 17 praznik za sve one koji vole moderni balet, teatar igre, ples, izgledati – ne zna se još uvek. Ne zna se ni kada će zaista biti održan.\nPostoji još uvek nota optimizma da će aprilske predstave biti odigrane, ali su martovski događaji – otkazani, a nekima je već poznat novi datum odigravanja.\nNastupi Njujork Siti baleta u Novom Sadu i Beogradu, zakazani za 13. i 14. mart, kao uvod u 17. Beogradski festival igre, odloženi su za 7. novembar u Srpskom narodnom pozorištu u Novom Sadu, odnosno 8. novembar u Jugoslovenskom dramskom pozorištu.\nAja Jung, direktorka BFI uspela je da nastup Drezden Frankfurt kompanije, koja je u Sava Centru trebalo da otvori ovogodišnji festival 21. marta – pomeri za 17. septembar. Ova trupa će nastupiti sa specijalnim koreografijama Jakopa Gordanija, koje su kreirane u čast beogradskog festivala.\nBeogradsko dramsko pozorište će 19. septembra ugostiti argentinsku trupu Un Payo Rojo, koja će dan kasnije nastupiti u Srpskom narodnom pozorištu u Novom Sadu. Ova trupa trebalo je da nastupa 25. i 26. marta.\nTrupa Body Traffic iz Los Anđelesa nastupiće u Madlenianumu i Srpskom narodnom pozorištu 20. i 21. septembra – umesto 24. i 25. marta.\nTags: Aja Jung, Beogradski festival igre, Korona virus, kultura 381, otkazivanje


Za Inspekciju rada UDG nije prioritet - Vijesti.me\nZAPOŠLJAVANJE NA PRIVATNOJ USTANOVI NIJE PROVJERAVANO\nObrazlažući različite podatke, sa UDG, na čijem je čelu Veselin Vukotić, tada je pojašnjeno da su sve jedinice “odvojena pravna lica i profesori i saradnici potpisuju ugovore” Edit\nVukotić i Đukanović (novine) (Foto: Arhiva Vijesti)\nTina Popović 16. oktobar 2017, 19:40 ažurirano 3. februar 2019, 01:18\nInspekcija rada nije kontrolisala zapošljavanje i ugovore o radu na Univerzitetu Donja Gorica (UDG), iako su „Vijesti“ u maju objavile da ta ustanova tvrdi da 130 profesora i saradnika na 12 fakulteta ima ugovore o radu, a Poreskoj upravi su prijavili samo 46 u 2016.\n„Planom rada, Inspekcija se bazira na analizu rizika koja se, pored ostalog, temelji na stanju u određenoj upravnoj oblasti, iskustvu iz nadzora u prethodnom periodu i na učestalosti (osnovanih) inicijativa za vršenje inspekcijskog nadzora, tako da će se u skladu sa tim planirati nadzor i ovog subjekta“, odgovorili su „Vijestima“ iz Uprave za inspekcijske poslove.\nIz Ministarstva prosvjete su ranije kazali da je ovo pitanje u nadležnosti Inspekcije rada.\nU poreskoj prijavi za 2016. godinu, prema dokumentima do kojih su „Vijesti“ došle, naveli su da imaju 46 zaposlenih, što znači da je ova ustanova PU prijavila tek trećinu nastavnog osoblja, ne računajući administraciju.\nZakon o visokom obrazovanju predviđa da ustanova mora imati zaključen ugovor o radu sa “najmanje trećinom osoblja sa akademskim zvanjem”, što se ne odnosi na saradnike u nastavi.\n„Obrazovanje je, u principu, uređena oblast sa stanovišta zapošljavanja, imajuću u vidu posebne zakone za ovu oblast, koje prate i druge inspekcije, pa se kontrole od strane ove inspekcije odvijaju najčešće po inicijativama za vršenje inspekcijskog nadzora“, navode iz Uprave za inspekcijske poslove.\nObrazlažući različite podatke, sa UDG, na čijem je čelu Veselin Vukotić, tada je pojašnjeno da su sve jedinice “odvojena pravna lica i profesori i saradnici potpisuju ugovore”.\nU odgovorima na pitanja kad je posljednji put kontrolisan UDG, te da li je predmet kontrole bilo ispunjavanje zahtjeva, a u vezi sa ugovorima o radu profesora i saradnika, Ministarstvo prosvjete je tada saopštilo da to nije njihova nadležnost.\n“To je u nadležnosti Inspekcije rada i drugih nadležnih organa kontrola u domenu radnih odnosa i ugovora o radu, odnosno realizacija prava i obaveza iz ugovora”, odgovorili su iz prosvjetnog resora.\nIz Uprave za inspekcijske poslove, pak, ističu da nijesu imali inicijativu za kontrolu UDG-a.\n„Kako Inspekcija rada nije imala inicijative koje su se odnosile na ovaj pravni subjekat, a bila je angažovana u punom kapacitetu u pojačanom inspekcijskom nadzoru u sezoni (primorje i turističke destinacije na sjeveru Crne Gore) od maja do septembra tekuće godine, ova visokoškolska ustanova nije bila obuhvaćena procjenom za urgentni inspekcijski nadzor“, navode iz Uprave.\nDodaju da je obuhvat subjekata nadzora u širokoj paleti djelatnosti (svi poslodavci, osim državne i lokalne uprave, državnih fondova i agencija), koji podliježu inspekcijskom nadzoru od strane Inspekcije rada, „zahtijeva utvrđivanje prioriteta, jer se, realno, kod svih ne može stići“.\n„Inspekcija rada donosi plan inspekcijskih nadzora na osnovu analize rizika i prioriteta u pojedinim djelatnostima ili kod pojedinih poslodavaca...“, zaključili su iz Uprave.\nI troškovi u 2016. u raskoraku, prosječne zarade oko 3.800 eura\nPrema podacima u koje smo imali uvid, a koje smo ranije objavili, troškovi za zarade i naknade fakulteta, koji su u finansijskim izvještajima dostavljeni PU, su takođe na pojedinim fakultetima UDG u raskoraku. Tako se navodi da je Fakultet za međunarodnu ekonomiju na plate i naknade prošle godine utrošio 185.897 eura. Taj fakultet navodno ima četiri zaposlena, pa se izvodi računica da su njihove prosječne zarade toko 2016. iznosile oko 3.800 eura. Na Fakultetu pravnih nauka radi 10 ljudi, a na plate je potrošeno 170.676 eura, što znači da je prosječna zarada bila oko 1.400. Na Fakultetu za kulturu i turizam radi dvoje ljudi, koji u prosjeku primaju 1.700 eura, a na njihove zarade potrošeno je 41.642 u 2016.Filološki fakultet ima jednog zaposlenog, na čije je plate potrošio 10.820 eura.


Kontrole na granicama: Austrija pokrenula akciju protiv zloupotrebe socijalne pomoći, evo šta to znači - Naši u svetu\nKontrole na granicama: Austrija pokrenula akciju protiv zloupotrebe socijalne pomoći, evo šta to znači\nObjavljeno 11/08/21 u 10:30\nFoto: Youtube printscreen Emisije RTVojvodine\nMinistarstvo finansija Austrije pokrenulo je akciju protiv osoba koje zloupotrebljavaju socijalnu pomoć, zbog čega kontroliše putnike na granicama.\nPripadnici Ministarstva finansija kontrolišu putnike i utvrđuju da li se radi o osobama koje primaju socijalnu pomoć, a nisu prijavile odlazak u inostranstvo.\nTokom nedelju dana ove akcije nadležne vlasti otkrile su oko 180 osoba koje se nisu ođavile sa državne pomoći za vreme boravka u inostranstvu.\nNaime, ko prima socijalnu pomoć, a tako i pomoć za nezaposlene, mora da prijavi napuštanje zemlje, pošto za to vreme ne prima sredstva finansijske podrške države.\nAkcija je od samog početka bila uspešna, pošto je otkriveno mnogo onih koji su bez prijave odlaska na “odmor” napustili zemlju i pokušali “nezapaženo” da se vrate, nadajući se da će moći da prime kompletan iznos pomoći.\nKoga “uhvate” pripadnici Ministarstva finansija preti mu ne samo skraćenje ili ukidanje aktuelne pomoći, već i dovođenje u pitanje i više godina unazad primane finansijske podrške države.\nNa drruštvenim mrežama proteklih dana, među našim zemljacima, već je vidljiv strah od kontrole pripadnika Ministarstva finansija, pa se mnogi raspituju da li na određenim granicama vrše kontrolu, jer se kontrolišu putnici i na ulazima u Austriju iz pravca Mađarske.\nInače, austrijske vlasti tokom ove akcije otkrile su slučaj jedne Čehinje koja godinama prima pomoć za nezaposlene u Austriji, a koja redovno odlazi kod svojih roditelja kako bi provela više dana tamo, bez da se ođavljuje Servisu za zapošljavanje (AMS).\nU Austriji prosečna starost novozaraženih ponovo iznad 30 godina


U martu 2019. poslednje pomeranje kazaljki na satu u EU\n"Moramo prestati sa pomeranjem kazaljki", poručuje predsednik EK Žan-Klod Junker.\nU anketi Evropske komisije učestvovalo je 4,6 miliona ljudi i većina se izjasnila protiv pomeranja kazaljki. Iz radne grupe Evropskog parlamenta, koji se zalagao za ukidanje polugodišnjeg pomeranja vremena, pozdravljaju brzi odgovor Komisije na želje građana.\nPrema predlogu Evropske komisije, svaka članica bi do aprila 2019. godine trebalo da odluči da li će ostati u zimskom ili letnjem računanju. Poslednje obavezno pomeranje sata na letnje računanje biće u nedelju, 31. marta 2019. godine. Članice koje se žele vratiti na zimsko računanje vremena mogle bi uraditi još jedno, poslednje polugodišnje pomeranje, u nedelju, 27. oktobra 2019. godine.\nInače, Vlada Srbije usvojila je Predlog zakona o računanju vremena, čime će se obezbediti jedinstveno računanje vremena na teritoriji Srbije usklađeno sa vremenom koje koriste evropske zemlje.\nRead 605 times\tLast modified on četvrtak, 13 septembar 2018 14:33\nEvro u utorak 118 dinara\nVozite pažljivo! Ko je mogao da predvidi kišu u februaru?\nMore in this category: « Otvoren konkurs za Novembarsku nagradu grada Pančeva\tHapšenja u Pančevu zbog droge i oružja »


Posetite websajt: www.pismodedamraza.rs/\nPismo Deda Mraza je fantastičan projekat koji iz godine u godinu broji sve veći broj oduševljenih kupaca. Na adresi www.pismodedamraza.rs moguće je poručiti svome detetu personalizovano pismo od Deda Mraza koje stiže na adresu i na njegovo ime u specijalno dizajniranom papiru. Iako običnom korisniku može delovati kao sasvim običan sajt, u pitanju je vrlo kompleksan sistem.\nSistem obuhvata praćenje svih aktivnosti od poručivanja pisma i kreiranja računa do njegove isporuke i plaćanja. Implementirali smo algoritam koji kreira samo pismo u zavisnosti od toga šta je roditelj odabrao i upisao u tražena polja, štampa pisma i koverte je automatska, a API za kurirsku službu omogućava praćenje aktivnosti službi sa kojima firma sarađuje. Informacioni sistem daje uvid i u aktivnosti i utrošeno vreme zaposlenih, obračun plata, a CRM omogućuje održavanje dobrog odnosa sa kupcima periodičnim podsećanjima, rođendanskim i prazničnim čestitkama.\nSistem kreiran specijalno za Pismo Deda Mraza omogućio je lakše i brže upravljanje informacijama i kvalitetan odnos sa kupcima koji se svake godine iznova vraćaju i preporučuju ovaj sajt svojim prijateljima i poznanicima.


Vučić razgovarao s Valsom u Parizu\nPredsednik Vlade Srbije Aleksandar Vučić razgovarao je danas u Parizu s predsednikom Vlade Francuske Manuelom Valsom o bilateralnoj saradnji, evrointegracijama, situaciji u regionu Zapadnog Balkana, bezbednosnoj situaciji u Evropi i borbi protiv terorizma.\nKako je saopštila Vlada Srbije, tokom razgovora Vals je rekao da je odnose dveju zemalja neophodno jačati, s posebnim osvrtom na ekonomsku saradnju.\n„Francuska podržava Srbiju na evropskom putu i želi da učestvuje u vašem ekonomskom napretku“, istakao je Vals.\nVals je čestitao Vučiću na, kako je naveo, brilijantnim rezultatima postignutim tokom poslednjih izbora, dodavši da je to jasan mandat za sprovodjenje politike za koju se srpski premijer zalagao i u svom prethodnom mandatu.\nOn je Vučiću preneo želju francuskog predsednika Fransoa Olanda da u što skorije vreme poseti Srbiju, dodavši da bi to bio dobar početak nove etape u razvoju ekonomske saradnje i privlačenja što većeg broja srednjih preduzeća da investiraju u Srbiji.\nVučić je rekao da je Srbiji neophodan što veći broj francuskih kompanija i da je pravi trenutak za ostvarenje nove ere u razvoju ekonomskih odnosa dveju zemalja, o čemu će razgovarati i s francuskim investitorima na sastanku koji će biti održan u Beogradu u novembru ove godine.\n„Kada smo se pre dve godine prvi put sreli, Srbija nije bila ekonomski jaka. Sada jeste“, rekao jer Vučić.\nVučić je Valsa informisao o ekonomskim reformama koje su u poslednje dve godine sprovedene u Srbiji.\nVučić je rekao da više nije zabrinut za ekonomski napredak Srbije, već da je njegov najveći strah destabilizacija Balkana i da je zbog toga veoma važna uloga Francuske u regionu Zapadnog Balkana i njena podrška evrintegracijama Srbije.\nPremijer Srbije pozvao je Olanda i Valsa da u što skorije vreme posete Srbiju.


PC Press » PC #287\nsERPentine poslovnih rešenja\nImplementacija i upotreba ERP-a je ključna za kompaniju koja planira budućnost i ima dugoročnu viziju razvoja. Da vidimo kako se domaće ERP tržište razvija i da li je spremno za dane (posle) krize... «pročitajte više»\n- PC #287 (Maj 2021)\nPlayStation 5: Na vrhu Sonijevog tornja\nPlayStation 5 je konzola o kojoj se mnogo priča, ali do koje se i dalje teško dolazi. Kakav je utisak, posle četiri meseca testiranja, ostavila na jednog pasioniranog gejmera... iz naftalina\nPC #287 > Komentari\nSharenting i njegove čari\nSharenting je preterano deljenje fotografija dece na društvenim mrežama. Ne morate se uvek osećati loše zbog toga, ali realne opasnosti postoje\nRATEL redovno analizira kvaliteta usluga mobilnih mreža u Srbiji. Na osnovu nedavno objavljenih rezultata, jasno je da je mts-ova mobilna mreža ostala na tronu. Razgovarali smo o tome s Đorđe Markovićem, izvršnim direktorom za tehniku u Telekomu Srbija\nA1: Lider digitalne zajednice\nO planovima A1 mobilnog operatora, a naročito o onome što pripremaju za poslovne korisnike, razgovarali smo sa Nenadom Zeljkovićem, glavnim direktorom za tehniku A1 Srbija i A1 Slovenija\nSynology DS1621: Iz oblaka na zemlju\nMala i srednja preduzeća za svoja skladišta podataka biraju cloud rešenja ili lokalni server. I dok cloud deluje atraktivno, lokalni server košta manje na duge staze, jer objedinjuje mnoge funkcionalnosti u jednom uređaju. Dobar kandidat je Synology DS1621+\nŠiroko i ergonomično\nPri kupovini novog monitora najčešće se gledaju četiri parametra: dijagonala ekrana, kvalitet slike, dizajn i cena. LG-jev model 34WN780 Ergo briljira u svim ovim segmentima\nLG 27GN600-B: Ekran za igrače\nU nekoliko navrata testirali smo gejming monitore modele iz najekonomičnijeg spektra, a ovoga puta ćemo videti šta nudi LG 27GN600-B\nSystem Information Viewer, GetWindowText i System Mechanic\nPC #287 > Gizmodrom\nGedžeti za igrače\nIgrači uvek nastoje da kupe gejming dodatke visokih performansi kako bi stekli prednost nad protivnicima. U prodavnicama i na Internetu je dostupno mnogo toga, pa nije lako doneti pravu odluku. Izdvojili smo nekoliko uređaja koji će se sigurno dopasti gejmerima\nERP na paleti\nAko je nešto obeležilo razvoj ERP-ova u prethodnim godinama, onda je to insistiranje na visokoj mobilnosti. Imati ili prikupiti podatke na svakom mestu i u pravo vreme je postao izazov, pa da vidimo kako je AB Soft odgovorio na njega u procesu upravljanja magacinom\nApollo ROSA - RadOdSvudA\nKlasični ERP sistemi samo delimično automatizuju poslovanje, pošto ih u složenijim procesima treba dopuniti DMS, IM, mobilnim i drugim aplikacijama, koje nisu u potpunosti integrisane sa ERP-om. Apollo ROSA obuhvata sve te funkcije i zato mapira i pokriva kompletan poslovni proces\nASW - cloud kao budućnost\nASW Inženjering svojim softverskim rešenjima, među kojima se nalaze i ona zasnovana na veštačkoj inteligenciji i mašinskom učenju, pronalazi nove načine da optimizaciju procesa i resursa za svoje klijente učini što efikasnijom\nCalculus 12 - ERP sa pogledom od punih 360 stepeni na poslovanje\nCalculus 12 je sve-u-jednom ERP dostupan u oblaku i lokalno . Poboljšaće operativnu agilnost kompanije, kako bi se ona brzo i uspešno prilagodila potrebama kupaca\nPomoću SAP S/4HANA, kompanije dobijaju uvid u profitabilnost, lanac snabdevanja, proizvode i usluge. Kao da gledaju unapred za svoje potrošače\nPANTHEON Digitalna kancelarija - ključ za razvoj poslovanja\nPantheon je put do digitalne kancelarije. Kako pomoći kompanijama rođenim u eri analognog procesuiranja podataka da ostanu konkurentne i u modernim vremenima?\n1C - ERP sa Istoka\nDocus je postao autorizovani distributer i implementator 1C:ERP2 rešenja za područje bivše SFRJ.\nBizniSoft je sveobuhvatno softversko rešenje za podršku poslovanju pravnih lica i preduzetnika. Ove godine slavi 18. rođendan, pa da vidimo kako je tradicija ujedinjena sa modernim nastupom\nPonekad mala, ali dobro osmišljena i realizovana ideja može da bude velika pomoć. Izgleda da je GoPro pronašao kako da Business Central još više približi najdinamičnijem delu privrede, malim i srednjim firmama\nIN2 i D365BC - digitalizujte poslovanje uz renomirano svetsko ERP rešenje\nKao članica regionalne IN2 grupe, IN2 Beograd razvija i implementira sve vrste poslovnog softvera. Beograd je postao Dynamics 365 Business Central\nInfodata - brzo i prilagodljivo\nTermin ERP se danas prilično široko shvata, a ERP sistemi u ponudi često za punu funkcionalnost podrške poslovanju zahtevaju i niz dodatnih programa. Zato je bilo pravo osveženje videti sistem koji na jednom mestu ima sve što je potrebno, a uz to se može prilagođavati i širiti na licu mesta - bez potrebe za programiranjem. Evo kako je to uradila Infodata Group\nZašto je platforma E-pismonoša najbolje rešenje za vaše uspešno poslovanje?\nPlatforma epismonosa.rs najnoviji je proizvod domaće firme Inception i predstavlja jedinstveni sistem za razmenu elektronskih računa i celokupne poslovne dokumentacije\nRNIDS: Mali biznis bez maske\nGlavni aduti za rast i napredak preduzetnika, mikro i malih preduzeća je njihova agilnost i spremnost da se prilagode uslovima na tržištu. Internet je za njih velika prilika ali i veliki izazov, a izbor pravog načina za nastup na globalnoj Mreži predstavlja razliku između rasta i nestanka...\nProblem smeštaja i obrade velikih količina podataka nije rezervisan za velike - to je sve više muka malih i mikro kompanija. Kada se problemi približe granici nerešivosti, počinje razmišljanje o kolokaciji\nTim bilding nije prošlost: Gorski Hotel & Spa kreira budućnost\nU hotelu Gorski posvetili su se svim detaljima koji će nam omogućiti da radimo ono što volimo i pružiti nam mogućnost bezbednih i inovativnih poslovnih okupljanja\nDesk & More: Budućnost kancelarija\nBilo da radite u timu ili ste frilenser, potreban vam je adekvatan prostor za rad. Desk&More nudi fleksibilna rešenja, a Marija Drakulić Šebez priča nam o dosadašnjim rezultatima i planovima za budućnost\nVertiv VRC?s je plug and play mikro data centar koji se proizvodi fabrički i specifično je dizajniran za IT edge aplikacije\nSve inovativne kompanije pod jednim GTC krovom\nPočela je gradnja najmodernijeg poslovnog prostora A klase na Novom Beogradu. Da vidimo šta će GTC ponuditi korisnicima\nPC #287 > PC.Edu\nMicrosoft: Do IT sertifikata kroz besplatne obuke\nViše od 30 miliona ljudi širom sveta iskoristilo je priliku da stekne dodatne veštine i unaprede svoje znanje putem globalne inicijative koju su pokrenuli Microsoft, LinkedIn i GitHub: sticanje novih znanja kroz besplatne online kurseve\nNove tehnologije sa sobom nose nove izazove, koji zahtevaju nove stručnjake da se uhvate ukoštac s njima\nZašto vaše dete treba da upozna svet informacionih tehnologija u ranom razvojnom dobu?\nIT sektor je jedna od najbrže rastućih industrija. Kako podmladak usmeriti prema unosnim IT zanimanjima?\nPC #287 > Iz prakse\nBuđenje računara na daljinu\nKako pristupiti podacima na isključenom računaru? Mogućnost da iz daljine uključite svoj PC postoji odavno, ali je malo ko koristi, pre svega zato što za uspešnu primenu treba podesiti nekoliko ne baš očiglednih opcija. A možete i da se opredelite za hardversko rešenje...\nPC #287 > Tehnovizija\nGrupa istraživača s MIT-a osmislila je metodu gotovo trenutnog generisanja holograma uz pomoć veštačke inteligencije. Što je najlepše, za prikazivanje je dovoljna procesorska snaga običnog kompjutera ili čak pametnog telefona\nPC #287 > Rubrike


(UŽIVO) Popović: Krivokapić vjerski fanatik, predloženi članovi predstavljaju SPC – Portal Herceg Novi\n(UŽIVO) Popović: Krivokapić…\n(UŽIVO) Popović: Krivokapić vjerski fanatik, predloženi članovi predstavljaju SPC\n“Neće biti lako, finansijaka situacija je takva kakva jeste… CG duguje 4 milijarde… Neki sad kritikuju a šta su oni dosad radili… Samo su se zaduživali. Ne vidim razlog što je to toliko kritikvano, Vjerujem da će ova Vlada iznaći mogućnost i riješiti krucijalno pitanje“, poručio je Ivanović.\n“Kriza je velika, odlazeća vlast je primijenila i sprovodi scenario spržene zemlje kako bi nam dodatno otežala posao, ali to nas nije pokolebalo. Svjesni smo da se postojeća kriza može prevazići isključivo reformama, poštenim i domaćinskim upravljanjem, znanjem i permanentnim radom na jačanju ekonomije i unapređivanju vladavine prava“, naveo je Krivokapić. “U ovom momentu potrebno je da u prvi plan postavimo ekonomiju, borbu sa kovidom, kao i istinsku vladavinu prava, time napravimo zaokret od dosadašnje politike i okrenemo se prosperitetu i boljitku Crne Gore“, dodao je on.\nTags: Skupština CGZdravko Krivokapić\nKažnjavanje za nenošenje maski od 30 do...


RTCG - Radio Televizija Crne Gore - Nacionalni javni servis :: Region :: Ogromna aviobomba pronađena u Sarajevu\nTEŠKA POLA TONE 05. 09. 2019. 12:22 >> 12:22 0\nTEŠKA POLA TONE\nOgromna aviobomba pronađena u Sarajevu\nOpasna avibomba teška 500 kilograma pronađena je jutros na gradilištu iza RTV Doma u Sarajevu gdJe se nalazila bivša zgrada fabrike Žica. Na bombu su naišli radnici koji rade na gradilištu, tačnije bagerista koji je kopao, prenosi Klix.ba.\nKada je osjetio da je zagrebao nešto na dubini od oko pet metara, prestao je da kopa i odmah su kontaktirali Federalnu upravu civilne zaštite koja je izašla na teren.\n"Riječ je o izuzetno opasnoj avio-bombi velike razorne moći od 1.000 libri. Preduzećemo sve potrebne aktivnosti u vezi evakuacije ljudi i sve što je potrebno da uklonimo opasnost. Moraćemo evakuisati sve u krugu od najmanje dva kilometra kada je budemo odvozili, a nadamo se da ćemo sve uspjeti da završimo do večeras", rekao je direktor FUCZ Fahrudin Solak.\nŠef Odsjeka za uništavanje eksplozivnih sredstava u Federalnoj upravi civilne zaštite Sead Vrana, potvrdio je za Fenu da je riječ o bombi mase 500 kg, koja je bačena na tu lokaciju najvjerovatnije u novembru 1944. godine.\nInače, bomba je pronađena na gradilištu budućeg tržnog centra u opštini Novi Grad.\nU naselju Boljakov Potok pronađena je bomba od pola tone 2014. godine. koja je uspešno uklonjena i uništena.\nNa Marijin dvoru rekli "ne" fašizmu\n16. 05. 2020. 5\nNova žrtva korona virusa u BiH, ukupno 50\nSarajevo najzagađeniji glavni grad na svijetu


RTS :: Vučić u SB UN: Pokušajte da nađete prava rešenja, ne ponižavajte Srbiju, gradimo partnerske odnose\nPolitika Vučić u SB UN: Pokušajte da nađete prava rešenja, ne ponižavajte Srbiju, gradimo partnerske odnose\nutorak, 08. jun 2021, 21:00 -> 01:36\nSednica Saveta bezbedosti UN održana je nakon potvrđivanja presude Ratku Mladiću kojom je osuđen na doživotni zatvor. Predsednik Aleksandar Vučić je, tokom svog obraćanja, naveo da je Srbija nekoliko puta pokretala mogućnost da osuđeni državljani Srbije služe kaznu u našoj zemlji.\n"Većina osoba koja služi svoje presude su državljani Republike Srbije i prirodno je da Srbija bude zainteresovana da oni odsluže svoje kazne u Srbiji", naveo je Vučić.\nDodao je da je u prethodnom periodu bilo pokušaja da se sasluša Nebojša Pavković i da se izruči Vlastimir Đorđević. "Tražim od Mehanizma i SB UN da spreče pokušaje suđenja osobama koje su već osuđene od strane Mehanizma, jer se to dešava na teritoriji koja je pod privremenim mandatom UN", rekao je Vučić.\n"Odluka se zasniva na domaćem zakonodavstvu i međunarodnom pravu", naveo je Vučić.\nHrvatski predstavnik, naveo je Vučić, rekao je da je "dobro poznato ko je bio đavo".\n"Biće mi lako da mu odgovorim da je to sasvim očigledno. Jedan od najvećih koncentracionih logora u ovom regionu, osnovan je u veoma malom mestu koja se zove Jasenovac i mislim da svi znaju ko je bio đavo, ali da ne idemo tako daleko u prošlost. Mislim da imamo različito mišljenje o nedavnim istorijskim događajima, ali poštujemo njihov stav, iako ga ne delimo", rekao je predsednik.\n"Pokušajte, kao što je rekao predstavnik Kine, da nađete prava rešenja, da ne ponižavate Srbiju, već da sarađujete sa nama da postignemo partnerski odnos", zaključio je predsednik.\n"Da li je iko pozvan na odgovornost zbog masovnih bombardovanja civilnih meta, uključujući i grad Beograd i druge velike gradove, za ubistvo i ranjavanje hiljada civila, uključujući i novinare beogradske televizije i kineske ambasade", naveo je tokom svog obraćanja predstavnik Rusije u Savetu bezbednosti.\nPredstavnik SAD rekao je da je "danas istorijski dan, nakon što je Ratko Mladić pravosnažno osuđen na doživotnu kaznu zatvora".


Žestoka završnica u trci dana - Ozonpress :: internet portal\nTag: konjički, sport, trka\nSedmi trkački dan na hipodromu Kincsem park održan je 27. marta a okončan je sa tri pobede i četiri plasmana naših takmičara.\nBolygofery, vozač Mažić\nTrkački dan je otvorio Veljko Mažić slaveći sa grlom Bolygofeny u vlasništvu štale „Hico“. Grlo je sedam dana ranije postiglo kvalifikacionu normu 1:25,1 na 1.800m a već u prvom nastupu zabeležilo pobedu i drastično popravilo vremenski rezultat na 1:20,3 na distanci od 1.800m. Od starta pozicionirali su se na četvrtu poziciju ali prilikom prvog prolaska kroz krivinu jedan od učesnika prelazi u galop tako da naši učesnici preuzimaju treću poziciju. Prilikom prolaska ispred publike pojačavaju tempo i preuzimaju drugu poziciju i dalje napreduju u nameri da smanje prednost trenutnog lidera trke. Kada su Mažić i Bolygofeny vodećem učesniku prišli na nešto više od dužine prednosti on prelazi u galop i isključuje se tako da naši takmičari preuzimaju vođstvo i sa četiri dužine prednosti slave u odnosu na drugoplasiranog učesnika.\nBosphorus-N, A. Anđal, cilj\nDrugu vezanu pobedu Andor Anđal iz Čantavira ostvario je na sulkama grla Bosphorus N u vlasništvu i treningu kod Zoltana Ožvara iz Tornjoša.\nUprkos startnom broju sedam uspešno su se izborili za drugu poziciju nakon starta koju su efikasno sačuvali sve do ulaska u poslednju krivinu kada su se izjednačili sa vodećim učesnikom. Kada su ušli u završni pravac nastavili su u dobrom ritmu i slavili sa dve i po dužine prednosti u odnosu na konkurente. Ostvareni vremenski rezultat je istovremeno bio novi lični rekord grla 1:19,1 na 1.900m.\nTreću pobedu na trkačkom danu zabeležio je Tamaš Dukai koji je učestvovao sa grlom Charlie’s World koje se nalazi u vlasništvu i treningu kod Zoltana Ožvara a učesnik koji je istovremeno bio i konkurent je grlo Jardel Boko sa vlasnikom i vozačem Antunom Horvatskim. Na startu Charlie’s World zauzima drugu poziciju a Jardel Boko pozicionira se na začelju kolone. Dukai na sulkama svog grla konstatno se nalazio u vodećoj grupi učesnika sve do ulaska u završni pravac kada ubrzava i prestiže vodećeg učesnika i slavi sa dve i po dužine prednosti. Horvatski koji je neprekidno bio na začelju grupe se dodatno potrudio u završnom pravcu i dovezao svoje grlo do treće pozicije. Ostvareni vremenski rezultat za pobednika iznosio je 1:21,7 na distanci od 1800m što predstavlja novi lični rekord grla a trećeplasirani su takođe zabeležili novi rekord na kratkoj distanci koji iznosi 1:22,1.\nNajznačajnija trka dana je bila sedma po redu i nosila je naziv „Detektor dij“ na distanci od 1.800m sa autostartom. Učesnici su bili Veljko Mažić i Andor Anđal sa grlima Zolta odnosno Unika Vik. Od starta Anđal se pozicionirao na treću a Mažić na četvrtu poziciju ali ubrzo prilikom prolaska ispred publike Anđal sa svojim grlom pojačava tempo i preuzima lidersku poziciju što Mažić i Zolta prate pozicionirajući se trenutno na treće a ubrzo zatim i na drugo mesto. Na polovini završnog pravca Anđalovo grlo kreće se istim tempom u prvoj putanji dok Mažićevo grlo pojavača tempo u drugoj putanji i time se postepeno otvara dijagonalni prostor za konkurenta koji uleće u njega i trijumfuje u trci. Anđal i Unika Vik su isključeni iz trke zbog napuštanja staze a Zolta ostaje na drugoj poziciji i beleži dobar vremenski rezultat u prvom ovogodišnjem nastupu 1:16,2 na 1.800m.\nDo novog ličnog rekorda na dugoj distanci Anđal je dovezao grlo Vitalia u petoj trci dana. Grlo je u vlasništvu i treningu kod Ožvara a na startu je imalo startnu poziciju broj deset što ih je u većem delu trke pozicioniralo u drugu grupu učesnika. Priključak su uhvatili tokom krivine kada su bili prinuđeni da idu u četvrtu putanju kako bi imali prilike da finiširaju. Na kraju su stigli do četvrte pozicije a ostvareni vremenski rezultat je isti kao kod drugoplasiranog i trećeplasiranog 1:19,2 na 2.400m.\nV. Mažić Zolta Unika Vik A\nPoslednji naš takmičar koji je nastupao u okviru trkačkog dana je bio Laslo Sokola iz Tornjoša sa grlom Firefly Shadow i u prvom zajedničkom nastupu stigli su do druge pozicije i vremenskog rekorda na distanci srednje dužine. Ubrzo nakon starta sa treće pozicije prelaze na drugu a prilikom prolaska ispred publike na kratko zauzimaju i lidersku poziciju. U kontrapravcu predaju lidersku poziciju konkurentu i postepeno gube snagu što ih je u finišu pozicioniralo na treću poziciju ali su pobednici trke isključeni pa su u konačnom poretku osvojili drugu poziciju i zabeležili vremenski rezultat 1:19.5 na 1.900m.\nU sklopu trkačkog dana prvo je održana kvalifikaciona trka u kojoj je normu postiglo grlo Kokomo Harley (1:24,4-1.800m) sa vozačem i vlasnikom Antunom Horvatskim iz Tavankuta a zatim su u probnoj trci formu potvrdila grla Primas (1:19,7-1.900m) vlasništvo Atile Deaka iz Bečeja i Lara Rayan (1:21,2) vlasništvo kompanije Libero iz Pančeva.,


Kuća skandinavskog stila izgrađena u 19. veku - Moj Enterijer – Kupatila, Nameštaj, Kuhinje, Garniture...\nSve vezano za ovo arhitektonsko delo poseduje harmoničan izgled i odiše bogatom istorijom kako spolja tako i u enterijeru. Blaga crta fasadnog dela i konstrukcije kuće prenosi se u njenu unutrašnjost, gde svaka prostorija opija relaksirajućim notama u gostoljubivom maniru. Kuća skandinavskog stila kreirana je u devetnaestom veku i poseduje nordijski minimalizam kao glavnu temu, u kojoj je svaki detalj potpuno jednostavan, ali veoma šik istovremeno. Eksterijer ovog doma poseduje kontrastne karakteristike, bele fasadne segmente i kosi crni krov, dok zidovi na ovom delu dodaju modernitet ukupnom istorijskom okruženju.\nDnevni boravak finiširan je sivim zidovima i belim plafonom, kombinovanim sa drvenom podnom površinom. Nameštaj je veoma komforan i postavljen, a tu su i dva rustična stola, kreirana od drvenih ploča na metalnim nogarama, zajedno sa pratećim komponentama bezvremenog stila. Svaki prostor ispunjen je zelenilom, spavaća soba dizajnirana je sa velikim krevetom i baldahinom, smeštenim iznad njega. U spavaćem prostoru nalazi se još jedan mali rustični i bezvremeni stočić i stolica pokraj prozora sa kog se pruža predivan pogled na pejzaž.\nVelika kuhinja dizajnirana je sa drvenim panelima na zidovima svetlo sive boje, izbeljenim elementima i kuhinjskim ostrvom, koje postaje centralna tačka, zajedno sa staklenim kaminom i segmentom za odlaganje ogreva, odmah do njega, podižući nivo udobnosti i komocije na maksimum. Tu je još i mala trpezarijska površina odmah do prozora, sa okruglim stolom i nekoliko komfornih stolica. Kupatilo predstavlja veliku površinu, sa lavaboom u jednom delu, tušem i kadom za kupanje u drugom. Zidovi su i ovde popločani izbeljenim drvenim panelima, unoseći na ovaj način dodatnu prirodnu toplinu i karakteristike u ovaj prostor.\nPROČITAJTE SLEDEĆI TEKST: Casa 26 - kuća kao klasično umetničko delo


EXPRES - Prosvetari: Ako se zahtevi ne ispune - štrajk\nProsvetari: Ako se zahtevi ne ispune - štrajk\nBEOGRAD - Sindikat radnika u prosveti Srbije (SRPS) upozorio je danas Vladu i Ministarstvo prosvete da će, ukoliko i dalje ne budu ispunili zahteve obećane sporazumom potpisanim u aprilu, ponovo štrajkovati.\nPredsednik SRPS-a Slobodan Brajković je na tribini "Tražimo ono što je potpisano" rekao da će SRPS polovinom oktobra održati jednodnevni štrajk upozorenja, kada prosvetni radnici neće držati nastavu prvog casa u prvoj, i prvog časa u drugoj smeni.\n"To će biti upozorenje nadležnima da se prosvetari polako ponovo pripremaju za štrajk", rekao je Brajković.\nOn je podsetio da je, potpisivanjem sporazuma sa Vladom Srbije, prosvetnim radnicima obećana isplata jednokratke pomoći i da će biti napravljeni platni razredi za 2016. godinu što je, kako je dodao, daleko od finalne faze.\nPrema njegovim rečima, u Vladi i ministarstvu prosvete se slažu da su prosvetnim radnicima plate najmanje i da ih treba povećati, ali kada treba preduzeti konkretne korake po tom pitanju taj "proces se na neki način odugovlači".\n"Pre desetak dana smo poslali dopis ministru prosvete Srđan Verbiću i premijeru Aleksandru Vučiću u kome tražimo da ispune ono što su potpisali, ali još nismo dobili nikakav odgovor", rekao je Brajković na tribini koju je u Domu sindikata Beograd organizovao SRPS.\nMore in this category: « Kostreš: Raskinuti energetski sporazum sa Rusijom\tSrbija uskoro dobija Zakon o informacionoj bezbednosti »


Naša koleginica Aleksandra Savić, student na praksi u okviru prve sezone "NIS Calling" programa, piše o svojim iskustvima - od selekcije do 320 sati rada u našoj kompaniji.\nBilo da je poslodavcima ovaj pojam poznat ili ne, važno je znati da je svaki poslodavac već brendiran, već ima svoj employer brand.\nŠta to, sve više, privlači mlade žene da se kao stručnjaci oprobaju na poslovima u industrijskim preduzećima, koja su, ne tako davno, bila „muški zabran“.\nKao kompanija koja je 2012. godine prva u Srbiji usvojila Politiku rodne ravnopravnosti, NIS je postavio čvrste temelje za strateški i dugoročni pristup osnaživanju uloge žena, na svim nivoima upravljanja.\nPrva benzinska stanica u ovom delu Evrope koja je opremljena vrhunskom digitalnom tehnologijom, multimedijalnim panoima na fasadi, kao i multimedijalnim ekranima, zahvaljujući kojima će potrošači moći u svakom trenutku da se informišu o aktuelnim ponudama benzinske stanice.\nJedna od primena novih tehnologija u NTC-u je upotreba VR kacige. U ovom trenutku imamo dve primene: jedna je u inženjeringu i predstavlja 3D prikaz objekata koji se već iz projekta mogu koristiti za neki virtuelni utisak kroz kretanje kroz objekat.\nImajući u vidu da živimo i stvaramo u digitalnoj eri u kojoj je sposobnost primene inovativnih tehnologija preduslov za uspeh, NIS je krenuo putem digitalne transformacije.


Sa protesta ispred Skupštine Srbije u Beogradu u sredu, 8. jula 2020.\nPolicijsko nasilje i neredi dela demonstranata na ulicama Beograda i još nekoliko gradova, ali i hiljade ljudi koje se okupljaju na protestima uprkos epidemiji korona virusa - slike koje su iz Srbije u prethodna dva dana otišle u svet.\nPovod za prvi protest u utorak, 7. jula u Beogradu bila je najava predsednika Srbije Aleksandra Vučića da će se u glavnom gradu možda uvesti policijski čas tokom vikenda zbog porasta broja obolelih od korone.\nBes na ulicama je ubrzo eskalirao, građani su kao razlog izlaska na ulice navodili "nezadovoljstvo", ne samo zbog epidemioloških mera, već i zbog politike vladajuće Srpske napredne stranke (SNS), ali i policijskog nasilja na prvom protestu.\nFunkcioneri SNS-a, na čijem je čelu predsednik Srbije Aleksandar Vučić, proteste su ocenili kao "anarhiju" i "nasilni pokušaj rušenja vlasti", a Vučić je za narede optužio "desničare i ekstremiste".\nSa druge strane, opozicija okupljena oko stranaka koje su bojkotovale izbore ogradila se od organizacije protesta i učešća u neredima, uz optužbe da je "vlast poslala huligane kako bi diskreditovala proteste", kako je to ocenio opozicioni lider Saveza za Srbiju Dragan Đilas. On je dodao i da će "opozicija biti uz narod na ulici".\nNevladine organizacije osudile su policijsku prekomernu upotrebu sile prema građanima, zatražene su ostavke vrha policije zbog nereda, dok je direktor policije Vladimir Rebić odbacio navode o policijskoj brutalnosti. Reakcije upućuju i evropski zvaničnici i Ambasada SAD u Beogradu.\nSvega par sati nakon što je predsednik Srbije Aleksandar Vučić najavio mogućnost uvođenja policijskog časa u Beogradu kako bi se sprečilo širenje korona virusa, građani su počeli da se okupljaju u centru grada.\nNajavljene restriktivne mere, način obraćanja predsednika Srbije građanima, epidemiološka kriza za koju je deo građana optužio vlast koja je dopustila da se održe izbori 21. juna i velike manifestacije, sumnja u verodostojnost zvaničnih podataka o zaraženima i umrlima od korona virusa – neki su od razloga koje su građani na društvenim mrežama navodili uz poziv da se dođe u centar Beograda.\nUbrzo se ispred Skupštine Srbije okupilo više hiljada ljudi, a par sati kasnije usledili su i neredi u kojima je učestvovao manji deo okupljenih demonstranata.\nDo sada nijedna organizacija, formalna ili neformalna grupa građana, nije stala iza organizovanja protesta ispred Skupštine Srbije u Beogradu, niti iza protesta u drugim gradovima Srbije. Pozivi građanima da se okupe slali su se sa različitih profila na društvenim mrežama.\nDirektor policije Vladimir Rebić je u sredu na konferenciji za novinare (8.jul) rekao da će policija utvrditi ko je odgovoran za organizaciju protesta koji je održan dan pre. Ipak, kao odgovorne za napad na policiju i upad u Skupštinu Srbije u utorak uveče Rebić je označio Srđana Noga i Damnjana Kneževića.\nSrđan Nogo je bivši funkcioner desno orijentisanog pokreta Dveri. Nogo se u svojim obraćanjima zalaže za desničarsku politiku – sa izraženim antimigrantskim i antivakcinaškim stavovima. Policija ga, nakon protesta utorak uveče nije privela i viđen je ispred Skupštine i u sredu uveče.\nDamnjan Knežević u javnosti je poznat kao organizator narodnih patrola protiv migranata. On je u utorak uveče priveden, ali nije poznato da li mu je određeno policijsko zadržavanje.\nVučić je u prvom obraćanju javnosti nakon protesta u utorak izjavio da je u pitanju bio "agresivni politički protest" i da su "lica desničarske organizacije" otpočela incidente.\n"Ekstremisti profašističkih organizacija napali su Narodnu skupštinu, ušli u nju, što predstavlja izvršenje najmanje dva krivična dela, više sati brutalno napadali policijske snage Srbije, vređali i napadali", rekao je Vučić.\nOn je izjavio i da je na protestu, "bilo svakovrsnog upliva i stranih bezbednosnih službi", ali nije precizirao o kojim se službama i državama radi.\nBudući da nema organizatora protesta, ni zahtevi demonstranata nisu formalizovani. Deo opozicije je, međutim, pred vlast u Srbiji izneo svoje zahteve.\n"Nasilje je režirano, a opozicija će biti uz narod na ulici", poruka je sa konferencije za novinare opozicionog bloka Savez za Srbiju.\nOni su odbacili navode pojedinih funkcionere Srpske napredne stranke da stoje iza organizacije protesta i nasilja.\n"Ovo je protest ljudi koji više ne mogu da izdrže nasilje države nad njima", rekao je predsednik stranke Slobode i pravde Dragan Đilas. On je izjavio da "huligani i deo policije brane samo (predsednika Srbije Aleksandra Vučića)", a da je narod "jedini koga u Srbiji niko ne brani".\nJedini skup koji su, kako kažu u Savezu za Srbiju, oni organizovali počeo je konferencijom za novinare opozicionih lidera ispred Filozofskog fakulteta u centru Beograda u sredu, 8. jula u 18 časova.\nNa tom skupu izneti su zahtevi Saveza za Srbiju – među njima su formiranje prelazne Vlade i novog Kriznog štaba za suzbijanje epidemije i odgovornost policijskih funkcionera zbog "brutalne sile" na protestu.\nNakon toga, okupljeni su se uputili ka Skupštini Srbije, gde su se pridružili građanima.\nIspred Skupštine nije bilo obraćanja opozicionih lidera, niti su bili predvodnici protesta. Viđeni su u masi u blizini svojih pristalica, a neki od njih su i napadnuti. Lider Pokreta slobodnih građana Sergej Trifunović izjavio je da su ga napale pristalice desničarskog Levijatana.\nLider Dveri Boško Obradović je izjavio da je na protestu u sredu primio nekoliko udaraca pendrekom kada je Žandarmerija krenula da rasteruje okupljene na platou ispred Skupštine.\nDan pre je grupa demonstranata napala i lidera Narodne stranke Vuka Jeremića.\nKad i gde je bilo nereda?\nU Beogradu su se protesti, a potom i neredi, dogodili u utorak i sredu uveče, 7. i 8. jula. Pored Beograda, u sredu je protesta bilo i u Novom Sadu, Kragujevcu i Nišu.\nU incidentima u Beogradu u širem centru grada policija je suzavcem, oklopnim vozilima i konjicom razbijala grupe demonstranata koji su prethodno na policiju bacali kamenice, baklje, petarde i flaše.\nU utorak uveče neredi su počeli kada je deo okupljenih ispred Skupštine uspeo da uđe u zgradu parlamenta. Policija ih je brzo izbacila, a nakon toga se sukob policije i demonstranata nastavio na obodima oko Skupštine Srbije i u širem centru grada.\nI u sredu uveče došlo je do sličnog scenarija u Beogradu – nakon što je deo okupljenih srušio zaštitnu ogradu oko zgrade parlamenta i napao policiju obezbeđivala zgradu, policija je odgovorila suzavcem kako bi rasterala okupljene.\nPrethodno su demonstranti u tom gradu pokušali da uđu u zgradu Radio-televizije Vojvodine (RTV). Razbijeno je nekoliko prozora na zgradi RTV-a, a tokom protesta su kamenovane i prostorije vladajuće Srpske napredne stranke (SNS).\nManji incidenti zabeleženi su i u Kragujevcu i Nišu.\nZašto se čuju parole o Kosovu?\nPoruka policajcima – "Idite na Kosovo", pesme o Kosovu uz navijačku ikonografiju već dve večeri odjekuju ulicama Beograda. Nacionalističke parole uzvikivao je deo demonstranata neposredno pre okršaja sa policijom. U ovom trenutku teško je reći u kojoj meri su se desničarski pokreti priključili protestima, ali pitanje statusa Kosova je u fokusu ekstremnih orgnizacija ovog tipa u Srbiji.\nNa poruke o Kosovu na protestima osvrnuo se i predsednik Srbije Aleksandar Vučić. On je u sredu izjavio da u Brisel, na pregovore sa kosovskim premijerom Avdulahom (Avdullah) Hotijem (uz posredovanje Evropske unije), ne ide "da nešto izda", već da se "bori za svoj narod". Rekao je i da "neće dozvoliti ljotićevcima ili kako se nazivaju da drže patriotske pridike".\n"To nikakve veze nije imalo s koronom", dodao je on, govoreći o protestima.\nPrema zvaničnicima EU, koji su u saopštenju izrazili zabrinutost zbog dešavanja u Srbiji, neredi neće uticati na utvrđenu agendu oko dijaloga Srbije i Kosova jer te dve stvari "nisu povezane".\nDijalog Beograda i Prištine pod pokroviteljstvom Evropske unije biće nastavljen u nedelju 12. jula, kada će se uz posredovanje pregovarača Evropske unije Miroslava Lajčaka u Briselu sastati Vučić i Hoti.\nDijalog je u zastoju od 8. novembra 2018. godine kada su se u Briselu poslednji put sreli predstavnici dve strane.\nKoliko je povređenih i privedenih?\nBeogradska Hitna pomoć je saopštila da je u protestima u sredu uveče (8.jul) povređeno 19 policajaca i 17 demonstranata i da niko nije zadobio teže povrede. U Novom Sadu je Hitna pomoć intervenisala šest puta.\nMinistar policije Nebojša Stefanović rekao je u sredu uveče u vanrednom obraćanju da je jedan policajac teško povređen "sa obe polomljene noge, jer su ga gurali sa stepeništa da padne".\nU sredu uveče napadnuti su i novinari agencije Beta, portala Nova, kao i Radio-televizije Srbije (RTS) dok su pokrivali proteste u Beogradu.\nPrethodne večeri, 7. jula bilans na ulicama Beograda bio je sledeći: dvadeset povređenih prema navodima Hitne pomoći - trinaest policajaca i sedam civila.\nDirektor policije Vladimir Rebić izneo je drugačije brojke za utorak - 43 povređena policajca i 17 demonstranata. Te večeri su, kako je saopštila policija, privedene 24 osobe zbog nereda.\nViše javno tužilaštvo u Beogradu saopštilo je da je do sada prekršajno i krivično procesuirano 25 osoba zbog nereda na protestima, ali da taj broj nije konačan. Osam osoba je zadržano u policiji odlukom Tužilaštva u Novom Sadu.\nKako svet reaguje na proteste u Srbiji?\nViše domaćih nevladinih organizacija ocenilo je da je tokom policijskih intervencija došlo do upotrebe sile koja nije bila zakonita i opravdana. Građane su pozvali da im se jave radi pružanja besplatne pravne pomoći.\nOglasila se i Evropska komisija sa porukom da restriktivne mere zbog pandemije korona virusa ne treba da ugrožavaju pravo na mirno okupljanje\nAmbasada SAD u Beogradu je osudila svaku vrstu nasilja:\n"Uključujući, kako nam izgleda, koordinisane napade na policiju koji su delovali kao da žele da isprovociraju preterane reakcije, kao i, čini se, prekomernu upotrebu sile od strane policije", navedeno je u saopštenju Ambasade.


Nezapamćen skandal u RS: Dodik izbacuje latinicu, ćirilica dobija status glavnog pisma?!\nVučić i Dodik, predsednik.rs\nMinistarstvo prosvjete i kulture Republike Srpske radi na pripremi zakona kojim bi ćirilica bila normirana kao glavno pismo u RS, javlja Srpskainfo.\nIzvori portala otkrivaju da bi navedeno zakonsko rješenje, kojim bi svim institucijama RS i ustanovama bilo propisano obavezno korištenje ćirilice, skoro doslovno bilo prepisano iz pripremanog novog zakona u Srbiji. Time bi, praktično, bili ispunjeni i zaključci iz još neusvojene Deklaracije o zaštiti srpskog jezika i kulture koju su u julu prošle godine najavili predsjednici Srbije i RS.\n– Radne grupe zadužene za pripremu zakona rade punom parom. Realno je očekivati da bi se novi zakon mogao naći pred poslanicima Narodne skupštine RS najkasnije za tri do četiri mjeseca – otkrivaju izvori.\n– Ovim zakonom će praktično biti prevaziđene i prepreke koje su postojale oko najavljivane Deklaracije o zaštiti srpskog jezika i kulture. Iako su predsjednici Srbije i Republike Srpske Aleksandar Vučić i Milorad Dodik još prije godinu dana obećali usvajanje takve deklaracije, zbog pritisaka sa Zapada do njenog formalnog potvrđivanja u parlamentima RS i Srbije nije došlo. Planiranim zakonom biće provedeno sve ono što je predviđeno delaracijom. To ne znači da će latinica biti izbačena iz upotrebe, već da će ona biti korištena isključivo kao pomoćno pismo – ističu sagovornici.\nMinistar prosvjete i kulture RS Dane Malešević bio je nedostupan za komentar o ovoj temi. S druge strane, poznati srpski lingvista Miloš Kovačević za Srpskainfo potvrđuje da su ljudi od struke još u maju ove godine počeli da rade na pripremi zakona koji će, kako kaže, zaštititi ćirilicu u Srpskoj i postaviti je na mjesto koje joj pripada.\nPrevious article Trovačica iz BiH sve zgrozila: Amina Omeragić jednu staricu usmrtila drogom, drugu uspavala pa opljačkala\nNext article Nakon vremenskih neprilika: Obavještenje JP RAD Tešanj o kvaliteti vode na području općine\nAbazović negirao čestitku za 9. januar\nU RS stigao prvi od tri helikoptera iz Rusije\nTrovačica iz BiH sve zgrozila: Amina Omeragić jednu staricu usmrtila drogom, drugu uspavala pa opljačkala


Palestino pred teškim zadatkom - Meridianbet Vesti\nOstale lige Author:\tCentrala Bg - 27/10/2016\nPoznati su svi polufinalisti Kopa Sudamerikana, još јe ostalo da se sazna ime protivnika najprijatnijeg iznenađenja ovog takmičenje, brazilskog Čapekoensea. Rival sjajnoj ekipi iz Čapeka u brazilskoj državi Santa Katarina, biće pobednik duela Palestino – San Lorenco.\nRezultat prve utakmice ovog uzbudljivog dvomeča je 2:0 za argentinski tim, što znači da Čileanci nemaju nimalo lak zadatak ako žele plasman u polufinale.\nMeđutim, Palestino, koji će svog protivnika dočekati na Monumental stadionu u Santjagu, ove sezone je već pokazao da je sposoban da se izbori i sa protivnicima znatno višeg ranga po renomeu.\nTo je najbolje osetio slavni Flamengo koga je Palestino izbacio u prethodnoj rundi, ali i paragvajski Libertad, koji se u Južnoj Americi takođe kotira više od Palestina. U svakom slučaju, trener domaće ekipe Kordova moraće da smisli taktiku uz pomoć koje će njegovi fudbaleri biti efikasniji pred svojim navijačima nego što su bili do sada, budući da im je neophodno da postignu najmanje dva gola, da bi meč uveli bar u produžetke.\nU prethodna tri meča na Monumentalu, Palestino je svojim rivalima u Kopa Sudamerikana zatresao mrežu samo dva puta.\nSa druge strane, San Lorenco, koji je inače po jednom osvajao oba velika južnoamerička takmičenja (Kopa Libertadores i Kopa Sudamerikana), pre tri dana je porazom od Estudijantesa okončao seriju od deset utakmica u kojima je zabeležio 9 pobeda i jedan remi!\nNo, trener popularnih Ciklona, Urugvajac Dijego Agire i njegovi fudbaleri, su verovatno imajući u vidu revanš sa Palestinom, u susret sa Studentima ušli malo više opušteni nego što je trebalo.\nU sve tri utakmice u aktuelnoj sezoni Kopa Sudamerikana koje je Palestino igrao u Santjagu, rezultat je bio 1:0, s tim da je pobednik u dva navrata bio domaćin, a u jednom slučaju gost.\nPalestino je do sada samo jednom ugostio neki argentinski klub: 2015. godine Boka Juniors je odnela pobedu rezultatom 2:0.\nOno što će gostima možda otežati, a domaćima olakšati posao u revanšu je činjenica da je San Lorenco u Čileu igrao deset puta i pobedio samo jednom, istovremeno doživevši čak sedam poraza!\nPredlog za tip – 1X i 2-3 gola.\nTags:Boka Juniors, Dijego Agire, Kopa Libertadores, Kopa Sudamerikana, Monumental, Palestino, Santjago\nIako su sve domaće ekipe u osmini finala Kopa Libertadores imale ulogu favorita, nisu sve…\nKockice su se tako složile da su sve domaće ekipe favoriti u revanš mečevima osmine…


Negotinac UHAPŠEN zbog UBISTVA tinejdžera\n06:59: PM utorak 20 oktobra, 2020\nPosted on 11. novembra 2018. at 16. novembra 2018. by Ist Media\nNEGOTIN, (IST Media) Negotinska policija uhapsila je S.T. (19) iz tog grada, zbog sumnje da je u subotu u kasnim večernjim satima udario nogom u glavu sedamnaestogodišnjaka koji je dan kasnije preminuo od krvarenja u mozgu.\nKako je saopštila policija, tuča mladića se dogodila u Ulici Stefanije Mihajlović.\nPojedini mediji prenose da se tuča dogodila u jednom od lokalnih kafića, nakon čega je mladić prevežen u bolnicu gde je odbio terapiju. Njegov otac je rekao da mu se stanje kod kuće pogoršalo i da ga je ujutru pronašao mrtvog.\nOsumnjičenom je, zbog postojanja osnova sumnje da je ivršio krivično delo ubistvo, po nalogu tužilaštva, određeno zadržavanje do 48 sati i on će uz krivičnu prijavu biti priveden nadležnom tužiocu.


Austrijska kultura pred Novosađanima od 14. do 21. maja\nU Kulturnom centru Novog Sada održaće se Dani austrijske kulture u periodu od 14. do 21. maja. Prvog dana, posetioci će moći da prisustvuju otvaranju izložbe Leopolda Forstnera, sa početkom od 19 časova na Tribini mladih. O izložbi pod nazivom “Carski i kraljevski oficir, kolekcionar i umetnik secesije” govoriće direktor Kulturnog centra Novog Sada dr Andrej Fajgelj, direktor Austrijskog kulturnog foruma Nikolaus Keler, pokrajinski sekretar za kulturu Gornje Austrije Rajnhold Kreter i kustos izložbe Kristof H. Benedikter.\nOva izložba nosi duboke poruke, počev od toga da je i u najtežim momentima umetnost vrednija od rata i svih nedaća. Pored toga doznajemo, da uprkos razlikama među ljudima i narodima, postoji više sličnosti među njima i da na tim vrednostima treba da gradimo našu zajedničku budućnost.\nU nastavku programa, u 20 časova u Velikoj Sali KCNS-a publika će imati priliku da uživa u renomiranom austrijskom filmu, koji će se prikazivati svakodnevno do kraja ove manifestacije.\nNovosađani će takođe moći da prisustvuju seminaru Belme Čoković „Moj put u Austriju“, koji je zakazan za 18. maj na Tribini mladih sa početkom u 19 časova. Ovaj seminar pružiće korisne informacije o samom životu u Austriji, kao i značajna obaveštenja o položaju i značaju nemačkog jezika.\nPoslednjeg dana manifestacije, 21. maja 2015. godine u 21 čas u Studiju M će biti upriličen koncert grupe “Broken Heart Collector” .\nUpoznajte Austriju kao zemlju mogućnosti i izazova.


Narko grupa patentirala telefon zaštićen od prisluškivanja – Haber.ba\nŠkotska kriminalna grupa “Braća” napravila je telefon zaštićen od prisluškivanja, a onda odlučila da osnuje kompaniju koja će se baviti njegovom prodajom.\nU cijelom svijetu aktivna je ilegalna prodaja telefona koji se prave prema narudžbi. Obično koriste poseban softver za slanje šifrovane elektronske pošte ili poruka, kao i posebne servere za komunikaciju. Ponekad se sa takvih telefona uklanja mikrofon, kamera i GPS moduli, pišu ruski mediji.\nPojedini od njih imaju režim dvostrukog pokretanja. Kada se uređaj uključi, prikazuje se bezopasni ekran sa menijem, ali ako se pritisnu određeni tasteri, otvara se tajni sistem fajlova koji sadrži šifrovane poruke korisnika. Kao rezultat toga, uobičajene metode presretanja poruka, koje koriste organi za sprovođenje zakona, postaju beskorisne, prenosi “Sputnjik”.\nPrepiska se može pročitati samo na uređajima samih korisnika. Međutim, kompanije koje prodaju takve telefone, često snabdijevaju kriminalce.\nKompanija “Fantom sekjur” prodavala je svoje uređaje članovima meksičkog narko-kartela “Sinaloa”, bajkerskoj bandi “Anđeli pakla”, kao i u Kubi i Venecueli.\nTokom saslušanja, tužioci su tvrdili da “Fantom sekjur” kompanija nije slučajno prodavala uređaje kriminalcima, nego ih je izrađivala sa specijalnim ciljem da oni budu od koristi kriminalcima.\nU maju ove godine vlasnik kompanije Karlos Ramos osuđen je na devet godina zatvora zbog vođenja kriminalne organizacije, koja je svjesno potpomagala narko-kartel. On je priznao svoju krivicu.\nJedna od kompanija koja se bavila pravljenjem telefona zaštićenih od prisluškivanja bila je i firma “MRS”. Proces prilagođavanja telefona u kompaniji “MRS” je bio relativno jednostavan. Kompanija je kupovala telefone “Gugl Neksus 5” ili “Neksus 5iks” i ugrađivala im svoje funkcije ili operativni sistem. Zatim su kreirali naloge za klijente kako bi mogli da razmjenjuju poruke i ubacivali sim-karticu.\nTelefon su prodavali za 1.200 funti (oko 1.400 evra). Prema tvrdnjama pojedinih medija, kompanija “MRS” je prodala oko 5.000 telefona. Na svom sajtu kompanija je takođe reklamirala zaštićene laptope, tablete i GPS za praćenje.\n“MRS” je čak promovisala te uređaje, koristeći crno-bijele portrete bivšeg pripadnika Agencije za nacionalnu bezbjednost SAD Edvarda Snoudena.\n“Telefon kompanije ‘MRS’ pruža nekoliko nivoa šifriranja pomoću zatvorene zaštićene mreže”, navodi se u jednom od reklamnih tvitova kompanije.\nVlasnici te kompanije su, međutim, pripadnici kriminalne organizacije “Braća” , navode izvori ruskih medija.\nOni su u početku bili klijenti legalne telefonske industrije. Kupovali su specijalizovane uređaje “Blekberi” od kompanije “Enetkom”. Međutim, holandska policija je uspjela da poveže jedan od tih uređaja sa ubistvima, oružanim pljačkama i trgovinom drogom.\n“Braća” više nisu željela da povjeravaju drugima svoju bezbjednost i riješila su da naprave svoje uređaje. Angažovala su programere koji će im napraviti sopstveni operativni sistem. Kasnije je grupa shvatila da uređaji koje prepravljaju za sopstvene potrebe, mogu “popuniti rupe na tom tržištu”, tvrdi jedan od izvora.\nKako bi izašla na međunarodno tržište, “Braća” su otvarala jednodnevne kompanije, a čak su imala kancelariju u Dubaiju i filijale u Velikoj Britaniji i Amsterdamu.\nDa bi se učvrstila na tržištu šifrovanih telefona, “Braća” i njihovi saradnici pribjegavali su taktikama zastrašivanja preko telefona ili lično.\nMeđutim, u junu 2017. godine pritisak na “MRS” postao je sve veći — kompanija je prestala sa radom, ali škotsku “Braću” nisu uspjeli da uhvate.\nTeme:narko grupa, prisluškivanje, Škotska, telefoni


Akcioni plan zapošljavanja bez zelenog svjetla\nFoto: Jelena Đurđević | Akcioni plan zapošljavanja bez zelenog svjetla\nBojana Živanić 14.02.2018 14:45 16:19\nBANJALUKA - Akcioni plan zapošljavanja za 2018. godinu nije dobio podršku Saveza sindikata RS i Unije udruženja poslodavaca, a izvještaj o realizaciji Akcionog plana za 2017. godinu je vraćen na doradu, potvrdila je danas Ranka Mišić, predsjednica Ekonomsko-socijalnog savjeta RS i liderka sindikata.\n"Mi smo na prošloj sjednici akcioni plan zapošljavanja za 2018. godinu vratili na doradu. Sindikat je imao svoje primjedbe i vezane su za utrošak sredstava iz fonda Zavoda za zapošljavanje, a tražili smo da se svaki od projekata zapošljavanja finansira isključivo sredstvima Zavoda i jedan zanemariv dio sredstava iz budžeta Savjeta ministara", pojasnila je Mišićeva poslije današnje sjednice ovog savjeta.\nPrema njenim riječima, kredit Svjetske banke u iznosu od 20.000.000 evra, koji treba da bude dostupan poslovnoj zajednici za zapošljavanje u realnom sektoru kako bi se na kraju svake godine refundirali iznosi za doprinose radnika koji su zaposleni u tom projektu, nije realizovan.\n"Mi smo kao Savez imali primjedbu da 5.000.000 KM koje bi trebalo da da Zavod za zapošljavanje za refundiranje doprinosa poslodavcima na kraju 2018. godine bude namaknuto ili iz budžeta RS ili iz IRB-a jer tamo postoji fond koji bi mogao da obezbijedi ta sredstva za poslovnu zajednicu", rekla je Mišićeva i dodala da je, nakon što ove primjedbe nisu uvažene, ovaj akcioni plan odbačen.\nIstakla je da je, kada je u pitanju izvještaj o realizaciji Akcionog plana zapošljavanja za 2017, on vraćen predlagaču, jer on, kako tvrdi, nije bio potpun i nije sadržao sve potrebne podatke.\nNavela je da su poslovnoj zajednici potrebni podsticaji za zapošljavanje u realnom sektoru, kako bi se osigurao ostanak lica, zaposlenih kroz projekte zapošljavanja i nakon isteka projekta, kao i povećala produktivnost.\nNaglasila je da Zavod za zapošljavanje RS mora da doživi svoju reformu, te da se prilagodi stvarnom životu, pa čak i ako je jedini način realizacije toga donošenje novog zakona.\n"Nešto konkretno se mora učiniti da se povećaju plate radnicima zaposlenim u realnom sektoru jer RS ostaje bez radne snage", istakla je Mišićeva.\nDejan Mijić, potpredsjednik Unije udruženja poslodavaca RS, kazao je da je izvještaj o realizaciji Akcionog plana za prošlu godinu vraćen na doradu jer žele da dobiju konkretnije podatke.\n"Tražimo podrobnije podatke o zaposlenim licima zato što u 2017. godini nije dovoljno sredstava uloženo u realni sektor, tako da su sindikat i poslodavci odlučili da vrate ovaj izvještaj na doradu", rekao je Mijić.\nEkonomsko-socijalni savjet RS Ranka Mišić


FIAT JE DOBRO POZICIONIRAN: "Fijat krajsler" pregovara sa Južnokorejcima\nFIAT i dalje najprodavaniji u Srbiji\nNa srpskom tržištu auto industrije primat među kupcima novih automobila i dalje ima FIAT, pa je za prvih osam meseci u Srbiji registrovano ukupno 2.537 novih vozila ove marke.\nKOMISIJA U FIJATU: Koliko su radnici preopterećeni\nUpoređuju se procesi rada u Kragujevcu i Fijatovim fabrikama u Italiji, Poljskoj i Brazilu.\nNovi "fijat 500L" po specijaloj ceni za domaće kupce\nFabrika "Fijat Krajsler automobili" iz Kragujevca u prvih šest meseci izvezla je robe iz Srbije za 400 miliona evra što je i dalje drži na prvom mestu srpskih izvoznika. Novi model "500L" proizvodi se po planu, a u "Fijatu" su odlučili da od 1. septembra ponude taj model po ceni nižoj za dve i po hiljade evra.\nPosle tronedeljnog godišnjeg odmora, nastavljena je proizvodnja u kompaniji "Fijat Krajsler automobili" u Kragujevcu.\nZaposleni u Fijatu na kolektivnom godišnjem odmoru\nZaposleni u kompaniji Fiat Krajser Automobili Srbija u Kragujevcu koristiće tronedeljni kolektivni godišnji odmor koji će trajati do petka 18. avgusta, a u proizvodne pogone vraćaju se u ponedeljak 21. avgusta.\nKovačević: Fijat nije oročio boravak u Srbiji na 10 godina\nKonsultant za strana ulaganja Milan Kovačević rekao je da se u javnosti pogrešno tumači da je ugovor Vlade Srbije sa Fijatom o zajedničkoj fabrici automobila u Kragujevcu sklopljen na 10 godina već da će u tom periodu italijanska kompanija dobijati subvencije države.\nNOVI MODEL U KRAGUJEVCU: Fiat pravi novog punta\nAko pregovori radnika i rukovodstva “Fijata” budu uspešno završeni, potpuni preporod fabrike mogao bi da donese novi model italijanskog proizvođača automobila - naslednik “grande punta” koji bi se proizvodio u Kragujevcu.\nPRIHVAĆENI ZAHTEVI "Fijat" nudi povećanje plata\nPoslovodstvo “Fijata” je uvažilo zahteve radnika iz Kragujevca i ponudilo povećanje plata za devet odsto.\nŠtrajkački odbor krije ponudu od radnika "Fijata"\nRadnici kragujevačkog “Fijata” još ne znaju rezultate dosadašnjih pregovora između poslovodstva kompanije i štrajkačkog odbora. Ponuda koju je na zahteve štrajkača dalo poslovodstvo FKA zasad je - tajna.\nNovi model Punta donosi preporod u Kragujevac\nAko pregovori radnika i rukovodstva "Fiata" budu uspešno završeni, potpuni preporod fabrike mogao bi da donese novi model italijanskog proizvođača automobila.\nDA LI ĆE PRIHVATITI? Radnici Fijata dobili ponudu\nRadnici kragujevačke fabrike Fijat Krajsler automobili (FCA) Srbija dobili su danas zvaničnu ponudu o zahtevima upućenim poslovodstvu o kojoj će za vikend izjasniti Samostalni sindikat fabrike koji je i počeo štrajk, rekao je predsednik tog sindikata Zoran Marković.\nOD DOLINE GLADI DO NAJVEĆEG IZVOZNIKA\nŠta je Kragujevcu doneo dolazak italijanskog "Fijata" u region Šumadije i Pomoravlja\nSTIGLO RUKOVODSTVO FIJATA U VLADU: Očekujemo da se konačno stvari reše!\nPredstavnici rukovodstva kompanije Fijat Krajsler automobili Srbija stigli su nešto pre 12 časova u zgradu Vlade Srbije.\nPRVA SMENA NA RADNIM MESTIMA: Pokrenuta proizvodnja u "Fijatu"\nRadnici kragujevačkog "Fijata" od jutros su ponovo na radnim mestima. Posle štrajka, koji je trajao 17 radnih dana, na sastanku sa predsednicom Vlade Anom Brnabić dogovoreno je da se protest prekine i počnu pregovori sa menadžmentom "Fijata". Danas u podne, u Vladi Srbije, kako je najavljeno, počinju razgovori štrajkačkog odbora sa rukovodstvom kompanije "Fijat Krajsler automobili Srbija", kojima će prisustvovati i premijerka Brnabić.\nDANAS JE U FIJATU RADNI DAN: Počinju pregovori u Vladi Srbije\nDanas je u kompaniji Fijat Krajsler automobili Srbija u Kragujevcu radni dan, a u podne počinju pregovori sa poslovodstvom “Fijata“ u Vladi Republike Srbije - saopštila je premijerka Ana Brnabić u Kragujevcu nakon sastanka sa štrajkačkim odborom i predstavnicima Gradske uprave.\nOBUSTAVLJEN ŠTRAJK! Sutra je u Fijatu radni dan\nPremijerka Ana Brnabić večeras u kragujevačkoj gradskoj upravi razgovarala sa Štrajkačkim odborom zaposlenih u "FKA". Na sastanku dogovoreno da pregovori sa rukovodstvom fabrike počnu sutra u 12 časova u Vladi Srbije\nPREMIJERKA STIGLA U KRAGUJEVAC: Počeli su razgovori (VIDEO UŽIVO)\nPremijerka Srbije Ana Brnabić i Štrajkački odbor zaposlenih u kompaniji Fijat Krajsler automobili sastali su se večeras u kragujevačkoj Gradskoj upravi povodom štrajka koji u toj fabrici traje od 27. juna.\nPremijerka stiže u Kragujevac na sastanak s radnicima Fijata\nPredsednica Vlade Srbije Ana Brnabić stigla je u Kragujevac, gde razgovara sa Štrajkačkim odborom kompanije "Fijat", kao i sa Skupštinom Samostalnog sindikata, gradonačelnikom Kragujevca i njihovim saradnicima.\nZAKAZAN JOŠ JEDAN PROTEST: Radnici FIjata pozivaju premijerku da dođe u Kragujevac\nRadnici kragujevačke fabrike Fijat Krajsler automobili (FCA) koji su u štrajku zatražili su od premijerke Srbije Ane Brnabić da hitno oformi pregovarački tim ili krizni štab za posredovanje između poslovadstva kompanije i Štajkačkog odbora.


ujedinjenje - Sputnjik Srbija\n16:50 20 April 2021\nVilijam Voker pozvao na ujedinjenje albanske dijaspore\nBivši šef Misije OEBS-a na Kosovu i Metohiji Vilijam Voker izjavio je da je neophodno da se albanska dijaspora ujedini, bez obzira na to iz kog dela albanskih zemalja potiče, kako bi ojačala uticaj na Zapadu.\nSavetnica Zdravka Krivokapića: Još nije isključeno da nastupimo ujedinjeni na izborima u Nikšiću\nLista koja je odnela pobedu na parlamentarnim izborima u Crnoj Gori, a koju je predvodio premijer Zdravko Krivokapić, pred lokalne izbore u Nikšiću podelila se u više kolona. Savetnica premijera Gordana Radović, koja je na čelu liste "Ne damo Nikšić", za Sputnjik kaže da bi ipak ponovo mogli da nastupe ujedinjeni – kao na republičkim izborima.\nNemačka se pre 30 godina ujedinila ali Nemci još nisu\nPre trideset godina, 3. oktobra 1990, kada su se Zapadna i Istočna Nemačka ujedinile, tadašnji kancelar Helmut Kol, obećao je istoku „rascvetana polja i doline“. Ništa od toga se nije dogodilo a Nemci se još nisu ujedinili.\nAmbasador Belorusije: Sada smo u novoj etapi ujedinjavanja s Rusijom\nAmbasador Belorusije u Rusiji Vladimir Semaško smatra da su Minsk i Moskva u novoj etapi ujedinjavanja u okviru Savezne države.\nDemokrate se ujedinile u „novu“ Demokratsku stranku\nDemokratska stranka, Socijaldemokratska stranka i „Zajedno za Srbiju“ danas su se ujedinile i postale jedinstveni politički subjekt — Demokratska stranka.\nPoglavar „nove crkve“ u Ukrajini Epifanije izjavio je da je „teoretski moguće“ da dođe do spajanja sa Ukrajinskom grko-katoličkom crkvom.\nNove tenzije na Severu: Albanci skupljaju potpise za „Veliku Mitrovicu“


U Trnovu 30. jula obilježavanje stradanja Srba - FILTER\nU Trnovu 30. jula obilježavanje stradanja Srba\nU Trnovu će u petak, 30. jula, biti služeni parastosi i položeno cvijeće kao znak sjećanja na stradanje Srba sa područja te opštine u odrbrambeno-otadžbinskomm ratu.\nMemorijalnu manifestaciju “Dan stradanja srpskog stanovništva u Trnovu” organizuje Opštinska organizacija porodica zarobljenih i poginulih boraca i nestalih civila Trnovo, u saradnji sa opštinom Trnovo.\n“Tog dana, na veliki pravoslavni praznik Ognjenu Mariju, uz plamen svijeće i molitvu prisjetićemo se i pokloniti sjenama svih stradalih Srba iz Trnova”, rekao je danas Srni predsjednik Opštinske organizacije porodica zarobljenih i poginulih boraca i nestalih civila Trnovo Goran Timotija.\nPrema njegovim riječima, u toku odbrambeno-otadžbinskog rata od 1992. do 1995. godine u Trnovu i okolnim selima stradala je 101 nevina civilna žrtva, a za odbranu ognjišta od agresora život je položilo 130 srpskih boraca iz Trnova.\nPrema programu ove manifestacije, 30. jula u 9.00 časova biće služena Sveta liturgija u Hramu Svetog Georgija, u 10.00 časova biće služen kod Centralnog spomenika u Trnovu, a za 10.30 časova na tom mjestu planirano je polaganje vijenaca.\nTags: "Dan stradanja srpskog stanovništva u Trnovu" Goran Timotija Opština Trnovo\nPrethodna U petak privremeni prekid u isporuci struje u Istočnoj Ilidži\nSledeća U petak privremeni prekid u isporuci struje na Sokocu


Tači 1. jula u Parizu traži i jug Srbije! - Afera\n22. маја 2019. Srećko Milovanović\t0 Comments\nNajavljujući koncept za sastanak sa srpskom delegacijom u Parizu 1. jula, predsednik privremenih institucija u Prištini Hašim Tači još jednom je gurnuo prst u oko Beogradu. Kako je najavio, on će na razgovorima čiji će domaćin biti predsednik Francuske Emanuel Makron izneti podršku ideji da se Preševo, Bujanovac i Medveđa pridruže „teritoriji Republike Kosovo“!\nKomentarišući nedavnu izjavu predsednika opštine Bujanovac Šaipa Kamberija, da bi pripajanje Preševske doline Kosovu bilo najbolje rešenje, predsednik Srbije Aleksandar Vučić poručio je u utorak da su to samo želje pojedinaca, ali da je realnost mnogo drugačija. Govoreći o sastanku koji će imati sa predstavnicima Srba sa KiM u petak, Vučić je rekao da po pitanju KiM ne bi želeo da bilo ko ima velika očekivanja, već da budemo „čvrsto na zemlji“ i da se na svaki način borimo za interese našeg naroda.\n← NATO agresija uništila naciju: Srbi su trovani i ovom supstancom, a deca nam masovno oboljevaju od ove pošasti!\nŠTA SE KRIJE IZA POSETE: Bramerc bi da hapsi radikale Vjericu Radetu i Petra Jojića! →\nRAT IZMEĐU TURSKE I GRČKE NA POMOLU: Grci brzo kupuju naoružanje, primili 15 hiljada novih vojnika\n13. септембра 2020. 13. септембра 2020. Stojanovic Hum\t0\nVučić u Turskoj, carski doček kod Erdogana\n6. маја 2018. Gradiša Katić\t0\nUŽAS NA AUTO-PUTU BEOGRAD – NIŠ: Sve se desilo iznenada! Sirene zavijaju, saobraćaj u kolapsu!!


Foto: Srna | Vigemark: Nesrazmjer javnog i privatvnog sektora\nSrna 28.02.2019 15:57\nBANJALUKA - Šef Delegacije EU u BiH Lars-Gunar Vigemark ocijenio je danas da u Republici Srpskoj i BiH postoji nesrazmjer između prevelikog javnog i premalog privatnog sektora.\nOn je novinarima izjavio da je tokom današnjeg sastanka u Laktašima sa predstavnicima Unije udruženja poslodavaca Republike Srpske bilo riječi o evropskim integracijama i ulozi privatnog sektora u tom procesu, ali i angažmanu i promociji predstojećih reformi i odluka koje bi nove vlasti trebale da donesu.\n"Danas smo zaključili da su poreska opterećenja na rad još previsoka u ovoj zemlji i da neće biti konkretnog povećanja plata dok ne dođe do njihovog smanjenja. Takođe, obrazovni sistem mora uvesti više prakse da bi učenici stekli vještine, koje će omogućiti veće zapošljavanje. Potrebno je uspostaviti obrazovne centre koji bi se koristili za edukaciju i unapređenje vještina u saradnji sa školama i vlastima", naveo je Vigemark.\nPrema njegovim riječima, potrebna je i temeljna reforma javne uprave, koja bi obuhatila inspekcijski reži, ali i glomaznu birokratiju i komplikovne birokratske procedure.\nMijić je pojasnio da su na današnjem sastanku predstavljeni i problemi poslodavaca po privrednim granama, kao što je nabavka sirovine i realizacija ugovora drvoprerađivača ili problemi u funkcionisanju preduzeća u saobraćaju koja se suočavaju sa nelojalnom i nelegalnom konkurencijom.\nDirektor "Kolektora" za Republiku Srpsku Predrag Zorić rekao je da ova kompanija već sarađuje sa srednjoškolskim ustanovama, pri čemu se osposobljavaju operateri koji će biti potrebni i ovoj firmi.


Učešće u ovoj hvale vrijednoj akciji uzela je i Mjesna Zajednica Borovica, kao i Općina Vareš koja je dala nasipni materijal, a radove izvodi JKP Vareš kojeg je angažirala kompanija EasternMining.\nUz zahvale svima koji su pomogli da se konačno nakon dužeg perioda rekonstruira ova dionica, te da se očiste kanali i propusti, te saniraju udarne rupe kojih je bilo bezbroj. Ovom prometnicom će biti lakše i brže prometovati svima koji je koriste i koji putuju prema Borovici, ali i prema Igrištima.\nOvim putem zahvaljujemo svima na pomoći, ali ih istovremeno pozivamo na učešće oko nastavka asfaltiranja puta prema Križu, te da dadnu svoj doprinos u ovom projektu za koji su inicijalna sredstva dali sami Borovičani, kao i Vlada Republike Hrvatske.\nUz pozdrave iz Borovice, još jedanput iskreno HVALA svima. Mjesna Zajednica Borovica


I to se desilo: Kim Džong-un se izvinio građanima zbog neispunjenih obećanja i zahvalio narodu na podršci! (video) - Povezane vesti - Naslovi.net\nSevernokorejski lider Kim Džong-un je povodom Nove godine uputio je pismo zahvalnosti svim građanima Severne Koreje i posetio grobove svog oca i dede, izvestili su državni mediji. U pismu je Kim zahvalio ljudima što su verovali i podržali vladajuću… »\nKim se obratio narodu: Hvala što mi verujete\nVesti online 01.01.2021\nSevernokorejski lider Kim Džong Un je povodom Nove godine uputio je pismo zahvalnosti svim građanima Severne Koreje i posetio grobove svog oca i dede, izvestili su državni mediji. U pismu je Kim zahvalio ljudima što su verovali i podržali vladajuću… »\nKim Džong Un zahvalio narodu na podršci\nLider Kim Džong Un zahvalio je Severnokorejcima na podršci u "teškim vremenima", u pismu objavljenom povodom Nove godine. Poruka stanovništvu upućena je na kraju proslave uz vatromet, pesmu i igru na Trgu Kim Il Sung u Pjongjangu. Proslava je… »\nNije ispunio obećanja: Kim Džong Un poželeo srećnu novu godinu narodu i izvinio se\nKim Džong Un zahvalio Severnokorejcima na podršci u teškim vremenima\nKim zahvalio Severnokorejcima na podršci u teškim vremenima\nNovi magazin 01.01.2021\nLider Kim Džong Un zahvalio je Severnokorejcima na podršci u „teškim vremenima“, u pismu objavljenom povodom Nove godine. Poruka stanovništvu upućena je na kraju proslave uz vatromet, pesmu i igru na Trgu Kim Il Sung u Pjongjangu. Proslava je… »\nKim Džong Un je povodom Nove godine uputio je pismo zahvalnosti svim građanima Severne Koreje i posetio grobove svog oca i dede, izvestili su državni mediji. U pismu je Kim zahvalio ljudima što su verovali i podržali vladajuću stranku čak i u… »\nI to se desilo: Kim Džong-un se izvinio građanima zbog neispunjenih obećanja i zahvalio narodu na podršci!\nDanas pre 10 minutajoš 19 povezanih\nUŽIVO Još jedna beba u bolnici zbog korone; Preminuo mladić u Valjevu\nB92 pre 10 minutajoš 15 povezanih